3. การประกอบธุรกิจของแต่ละสายผลิตภัณฑ์

 3.1. ลักษณะของผลิตภัณฑ์หรือบริการ

ลักษณะบริการของบมจ.ดุสิตธานี สามารถแบ่งออกได้เป็น 3 ส่วนใหญ่ดังนี้

3.1.1. ธุรกิจโรงแรมของบริษัท และบริษัทย่อย

โรงแรมดุสิตธานี กรุงเทพ มีการให้บริการดังนี้

การให้บริการด้านห้องพัก

โรงแรมดุสิตธานี มีห้องพักทั้งสิ้น 520 ห้อง แบ่งเป็นห้องพักของผู้บริหาร และห้องที่ไม่ได้ใช้ 20
ห้อง เหลือเป็นห้องที่ไว้ขาย 500 ห้อง แบ่งออกเป็น

  --------------------------------------------------- -------------------
                                                      จำนวน (ห้อง)

  ห้องพักธรรมดา (Superior)                              379

  ห้องเดอลุกซ์ (Landmark Deluxe)                         108

  ห้องชุด (Thai heritage Suites)                        15

  2 Bedroom Suites                                    15

  Princess Suite                                      1

  Majesty Suite                                       1

  Executive Suite                                     1
  --------------------------------------------------- -------------------

การให้บริการอาหารและเครื่องดื่ม

โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  The Pavilion                                  130

  D’ Sens Restaurant ( replacing Tiara)         99

  The Mayflower                                 116

  il cielo ( replacing Chinatown)               116

  Benjarong Restaurant                          84

  Benjarong Terrace                             27

  Thien Duong                                   80

  Champagne Bar                                 58

  Hamilton’s Steak House                        50

  Lobby Lounge                                  76

  Lobby Bar ( Bubble new concept)               66

                                                ขนาดความจุ (ที่นั่ง)

  Library                                       50

  D’ Sens Bar (replacing Tiara Bar)             41

  Poolside                                      40
  --------------------------------------------- -------------------------

  ห้องจัดเลี้ยงและห้องสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม*                        700-1,800

  ห้องดุสิตธานีฮอลล์                         300-500

  ห้องศาลาแดง                            90-120

  ห้องวิมานแมน                            50-80

  ห้องสีลม                                40-60

  ห้องลุมพินี                               40-60
  ------------------------------------- ---------------------------------

หมายเหตุ* สามารถแยกได้เป็น 1. ห้องนภาลัย มีความจุ 300-500 คน

2. ห้องวิมาน-สุริยา มีความจุ 200-400 คน

ห้องอาหารนอกโรงแรม จำนวน 2 แห่ง คือ ห้องอาหารเลอจาแดงก์
ให้บริการอาหารทั่วไปเหมือนร้านคอฟฟี่ช๊อป มีขนาดความจุประมาณ 150 ที่นั่ง
และห้องอาหารเสฉวน ให้บริการอาหารจีน มีขนาดความจุประมาณ 155-200 ที่นั่ง

การให้บริการด้านอื่นๆ ได้แก่

- สระว่ายน้ำ และศูนย์บริหารร่างกาย ประกอบด้วย ห้องออกกำลังกาย ห้องนวดหน้า ห้องอบไอน้ำ
และห้องสปา

- ร้านค้าย่อยขายสินค้าพื้นเมืองและของที่ระลึกต่างๆ เช่น เครื่องประดับ ร้านตัดเสื้อผ้า
ร้านดอกไม้ และร้านขายยาภายในโรงแรม

- ร้านขายขนมเบเกอรี่ ชื่อ “Gourmet Corner”

- บริการอื่นๆ เช่น บริการสำรองที่นั่ง บริการรถ LIMOUSINE ระหว่างโรงแรม และ สนามบิน
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็กทารก
บริการตัดผม บริการซักอบรีด รับส่งไปรษณีย์ โทรศัพท์ ฯลฯ

ลักษณะของลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมนาทั้งบริษัทในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม ถึง มีนาคม ซึ่งเป็นช่วง High
Season ส่วนช่วงเดือนเมษายน-สิงหาคม เป็นช่วง Low Season จะมีนักท่องเที่ยวเดินทางมาน้อย

  โรงแรมดุสิต รีสอร์ท พัทยา มีการให้บริการดังนี้

  การให้บริการด้านห้องพัก

  ปัจจุบันทางโรงแรมดุสิตรีสอร์ท พัทยา มีห้องพักทั้งสิ้น 462 ห้อง แบ่งออกเป็น

  --------------------------------------------------- -------------------
                                                      จำนวน (ห้อง)

  ห้องพักธรรมดา (Superior)                              374

  ห้องเดอลุกซ์ (Landmark Deluxe)                         66

  ห้องชุด (Suites)                                      22
  --------------------------------------------------- -------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  The Empress                                   60

  The Bay                                       150

  Cascade Café                                  200

  Lobby Lounge                                  80
  --------------------------------------------- -------------------------

  ห้องจัดเลี้ยง และห้องจัดสัมมนา

  -------------------------------------------- --------------------------
                                               ขนาดความจุ (ที่นั่ง)

  ห้องนภาลัยบอลรูม *                              1,500

  ห้องดุสิต 1                                     100

  ห้องดุสิต 2                                     70

  ห้องดุสิต 3                                     20

  ห้องดุสิต 4                                     20

  ห้องดุสิต 5                                     20

  ห้องดุสิต 6                                     20

  ห้องดุสิต 7                                     20

  ห้องดุสิต 8                                     20

  ห้องดุสิต 9                                     40

  ห้องดุสิต 10                                    20

  ห้องดุสิต 11                                    20

  ห้องดุสิต 12                                    20
  -------------------------------------------- --------------------------

หมายเหตุ * สามารถแยกได้เป็น 1. ห้องนภาลัย A มีความจุ 400 คน

  2. ห้องนภาลัย B มีความจุ 200 คน

  3. ห้องนภาลัย C มีความจุ 200 คน

  4. ห้องนภาลัย D มีความจุ 200 คน

  5. ห้องนภาลัย E มีความจุ 200 คน

  การให้บริการด้านอื่นๆ ได้แก่ สนามเทนนิส สระว่ายน้ำ ห้องออกกำลังกาย ห้องสปา และบริการ
  BUS LIMOUSINE ระหว่างโรงแรมและสนามบิน บริการจัดทัวร์นอกสถานที่
  บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการซักอบรีด
  รับส่งไปรษณีย์ โทรเลข โทรศัพท์ ฯลฯ

  โรงแรมดุสิต รีสอร์ท และ โปโล คลับ มีการให้บริการดังนี้

  การให้บริการด้านห้องพัก

  ปัจจุบันทางโรงแรมดุสิต รีสอร์ท และโปโล คลับ มีห้องพักทั้งสิ้น 300 ห้อง แบ่งออกเป็น

+----------------------------------------------+-----------------------+
|                                              | จำนวน (ห้อง)           |
+----------------------------------------------+-----------------------+
| ห้องสแตนดาร์ด (Standard room)                  | 206                   |
|                                              |                       |
| สามารถมอง เห็นทะเลทุกห้อง                       |                       |
+----------------------------------------------+-----------------------+
| ห้องสแตนดาร์ดวิวทะเล (Standard Seafacing)       | 26                    |
+----------------------------------------------+-----------------------+
| ห้องชั้นล่างมีทางออกสู่สนามและสระว่ายน้ำ              | 33                    |
+----------------------------------------------+-----------------------+
| ห้องชุดแลนด์มาร์คสวีท (Landmark Suite)            | 26                    |
+----------------------------------------------+-----------------------+
| ห้องชุดเอ็กเซ็คคูทีฟสวีท (Executive Suite)          | 7                     |
+----------------------------------------------+-----------------------+
| ห้องชุด (Polo Suite)                           | 1                     |
+----------------------------------------------+-----------------------+
| ห้องชุด (Princess Suite)                       | 1                     |
+----------------------------------------------+-----------------------+

  การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์

และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Ascot                                 50

  Benjarong                             170

  Palm Court                            180

  Rim Talay                             100

  San Marco                             70

  Lobby Lounge                          96

  Polo Bar                              70
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม                         320-900

  ห้องนภาลัย A                            150-450

  ห้องนภาลัย B                            130-400

  ห้องห้วยทราย                            70-180

  ห้องบ่อฝ้าย                              50-150
  ------------------------------------- ---------------------------------

การให้บริการด้านอื่นๆ ได้แก่ ห้องออกกำลังกาย (Sauna , Fitness , Snooker , Table
Tennis and Massage) สนามเทนนิส สระว่ายน้ำ ห้อง Squash สนามขี่ม้า
กีฬาทางน้ำประเภทต่างๆ ร้านค้าย่อยขาย สินค้าพื้นเมืองและของที่ระลึกต่างๆ เครื่องประดับ
ร้านดอกไม้ และร้านขายยาภายในโรงแรม บริการเช่ารถ และรถ LIMOUSINE
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
ร้านเสริมสวย บริการซักอบรีด รับส่งไปรษณีย์ โทรเลข โทรศัพท์ ในประเทศและต่างประเทศ ฯลฯ

  โรงแรมดุสิต นิกโก้ มนิลา มีการให้บริการดังนี้

  การให้บริการด้านห้องพัก

  ปัจจุบันทางโรงแรมดุสิต นิกโก้ มนิลา มีห้องพักทั้งสิ้น 542 ห้อง แบ่งออกเป็น

  ---------------------------------------------------- ------------------
                                                       จำนวน (ห้อง)

  Deluxe Rooms                                         334

  Dusit Executive Club Rooms                           149

  Landmark Rooms                                       15

  Landmarks Suites                                     6

  Executive Suites                                     35

  Ambassador Suites                                    2

  Presidential Suite                                   1
  ---------------------------------------------------- ------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Café                              170

  Lobby Lounge                          112

  Benkay                                123

  Ciao                                  183

  Benjarong                             104

  Paulaner                              450
  ------------------------------------- ---------------------------------

  ห้องจัดเลี้ยง และห้องจัดสัมมนา

  -------------------------------------- --------------------------------
                                         ขนาดความจุ (คน)

  Grand Ballroom*                        750-1200

  Azalea                                 40-60

  Bougainvillea                          30-50

  Camella                                50-80

  Dahlia                                 50-80

  Emilia                                 50-80

  Ipil-Ipil                              40-80

  Mulawin                                40-80

  Acacia                                 20-40

  Kamagong                               20-40

  Narra                                  30-60

  Yakal                                  40-80

  Asana                                  40-80

  Tanguile                               40-80
  -------------------------------------- --------------------------------

หมายเหตุ * สามารถแยกได้เป็นห้อง Ballroom A, B และ C รวม 3 ห้อง ซึ่งมีความจุห้องละ

180-400 คน

  3. การให้บริการด้านอื่นๆ ได้แก่ สระว่ายน้ำ ร้านค้าย่อยจำหน่ายสินค้าพื้นเมืองและของ
  ที่ระลึกต่างๆ เครื่องประดับ ร้านดอกไม้ และร้านขายยาภายในโรงแรม บริการเช่ารถ และรถ
  LIMOUSINE บริการรับแลกเปลี่ยนเงินตราต่างประเทศ บริการซักอบรีด รับส่งไปรษณีย์ โทรเลข
  โทรศัพท์ ฯลฯ

  โรงแรมรอยัล ปริ๊นเซส กรุงเทพ มีการให้บริการ ดังนี้

  การให้บริการด้านห้องพัก

  ปัจจุบันทางโรงแรมรอยัล ปริ๊นเซส กรุงเทพ มีห้องพักทั้งสิ้น 168 ห้อง แบ่งออกเป็น

  ------------------------------------------ ----------------------------
                                             จำนวน (ห้อง)

  ห้องพักธรรมดา (Superior)                     55

  ห้องเดอลุกซ์ (Deluxe)                         108

  ห้องชุด (Suites)                             5
  ------------------------------------------ ----------------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Princess Café                         120

  The Empress (Chinese)                 220

  Piccolo (Italian)                     55

  Mikado (Japanese)                     90

  Lobby Lounge                          40

  Pool Side Bar                         35
  ------------------------------------- ---------------------------------

  ห้องจัดเลี้ยง และห้องจัดสัมมนา

+-------------------------------------+--------------------------------+
|                                     | ขนาดความจุ (คน)                 |
+-------------------------------------+--------------------------------+
| ห้องราชดำเนิน                         | 60-80 คน                       |
+-------------------------------------+--------------------------------+
| ห้องหลานหลวง                         | 80-100 คน                      |
+-------------------------------------+--------------------------------+
| ห้องวิมานทิพย์ 1                        | 10-20 คน                       |
+-------------------------------------+--------------------------------+
| ห้องวิมานทิพย์ 2                        | 20-30 คน                       |
|                                     |                                |
| ห้องศุภมิตร                            | 40-60 คน                       |
+-------------------------------------+--------------------------------+

การให้บริการด้านอื่นๆ ได้แก่ สระว่ายน้ำ ศูนย์บริหารร่างกาย ร้านค้าย่อยจำหน่ายของที่ระลึกต่างๆ
ศูนย์บริการธุรกิจ บริการแลกเปลี่ยนเงินตราต่างประเทศ บริการซักรีด
บริการโทรศัพท์ทั้งในและต่างประเทศ

  โรงแรมรอยัล ปริ๊นเซส ศรีนครินทร์ มีการให้บริการ ดังนี้

  การให้บริการด้านห้องพัก

  ปัจจุบันทางโรงแรมรอยัล ปริ๊นเซส ศรีนครินทร์ มีห้องพักทั้งสิ้น 198 ห้อง แบ่งออกเป็น

  ---------------------------------------------------- ------------------
                                                       จำนวน (ห้อง)

  ห้องพักธรรมดา (Superior)                               47

  ห้องเดอลุกซ์ (Deluxe)                                   132

  ห้องชุด (Junior Suite)                                 14

  ห้องชุด (Executive Suite)                              5
  ---------------------------------------------------- ------------------

  การให้บริการอาหารและเครื่องดื่ม

โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์ และห้องจัดเลี้ยง
เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Square One Restaurant                 145

  Chinese Restaurant                    100

  Miyuki                                70

  Lobby Lounge                          45
  ------------------------------------- ---------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องศรีนครินทร์ ฮอลล์                      400-600

  ห้องศรีนครินทร์ 1                         200-350

  ห้องศรีนครินทร์ 2                         100-200

  ห้องปริ๊นเซส 1                           60-80

  ห้องปริ๊นเซส 2                           60-80

  ห้องปริ๊นเซส 3                           40-50
  ------------------------------------- ---------------------------------

การให้บริการด้านอื่นๆ ได้แก่ สระว่ายน้ำ และศูนย์บริหารร่างกาย ศูนย์บริการธุรกิจ
บริการนวดแผนโบราณ

  โรงแรมรอยัล ปริ๊นเซส เชียงใหม่ มีการให้บริการ ดังนี้

  การให้บริการด้านห้องพัก

  ปัจจุบันทางโรงแรมรอยัลปริ๊นเซส เชียงใหม่ มีห้องพักทั้งสิ้น 198 ห้อง แบ่งออกเป็น

+---------------------------------------------------+------------------+---+
|                                                   | จำนวน (ห้อง)      |   |
+---------------------------------------------------+------------------+---+
| ห้องพักธรรมดา (Superior)                            | 100              |   |
+---------------------------------------------------+------------------+---+
| ห้องเดอลุกซ์ (Deluxe)                                | 82               |   |
+---------------------------------------------------+------------------+---+
| ห้องชุด (Junior Suite)                              | 8                |   |
+---------------------------------------------------+------------------+---+
| ห้องชุด (Suite One Bed Room)                        | 6                |   |
|                                                   |                  |   |
| ห้องชุด (Suite Two Bed Room)                        | 2                |   |
+---------------------------------------------------+------------------+---+

  การให้บริการอาหารและเครื่องดื่ม

โรงแรมมีภัตตาคารอาหารไทย จีน ญี่ปุ่น และยุโรป ล้อบบี้บาร์ ค็อกเทลเล้านจ์ และห้อง จัดเลี้ยง
เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ----------------------------------- -----------------------------------
                                      ขนาดความจุ (ที่นั่ง)

  Garden Café                         100

  Jasmine                             150

  Miyuki                              120

  Music Room                          80
  ----------------------------------- -----------------------------------

  ห้องจัดเลี้ยง และห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องวิมานแมน                            150
  ------------------------------------- ---------------------------------

  การให้บริการด้านอื่นๆ ได้แก่ สระว่ายน้ำ นวดแผนโบราณ ห้องออกกำลังกาย ฯลฯ

  3.1.2. ธุรกิจอาคารสำนักงานให้เช่า

บริษัทมีอาคารพาณิชย์ขนาด 11 ชั้น มีพื้นที่ให้เช่ารวมทั้งสิ้น 13,566.94 ตารางเมตร
ปัจจุบันมีผู้เช่าพื้นที่ประมาณ 7,395.34 ตารางเมตร อัตราค่าเช่าเฉลี่ย 259 บาทต่อตารางเมตร
เนื่องจากสภาวะการ แข่งขันด้านธุรกิจอาคารสำนักงานให้เช่ามีการแข่งขันสูง
ประกอบกับมีอาคารพาณิชย์ที่สร้างขึ้นใหม่หลายแห่ง ในบริเวณใกล้เคียงยังมีพื้นที่ให้เช่าว่างอยู่
ทำให้หาผู้เช่าได้ยากและผู้เช่าเดิมมีโอกาสขอต่อรองราคาให้ลดราคาลงอีก
บริษัทได้ให้พื้นที่บางส่วนแก่บริษัทในเครือเช่า เพื่อลดค่าใช้จ่ายในการดำเนินธุรกิจ

3.1.3. ธุรกิจรับจ้างบริหารโรงแรม

บริษัทมีบริษัทย่อย คือ บจ. ดุสิตโฮเต็ล แอนด์ รีสอร์ท และ บมจ. รอยัลปริ๊นเซส ถือหุ้น โดยบจ.
ดุสิตธานี อินเตอร์เนชั่นแนล ซึ่งประกอบกิจการรับจ้างบริหารโรงแรมในประเทศและต่างประเทศ
โดยมีรายได้ ดังต่อไปนี้

  - รายได้จากค่าธรรมเนียมในการบริหารงาน (Management Fee) ประมาณ 2-3%
  ของรายได้รวม

- รายได้จากค่าธรรมเนียมในการกระตุ้นธุรกิจ (Incentive Management Fee) ประมาณ
3%-5% ของกำไรขั้นต้น

- รายได้จากค่าธรรมเนียมในการส่งเสริมการตลาด (Marketing Fee) ประมาณ 2.50%
ของรายได้ห้องพัก

- รายได้จากค่าธรรมเนียมในการบริหารงาน (Technical Fee)
โดยคิดเป็นจำนวนเหมาจ่ายครั้งแรกของการทำสัญญา

บจ. ดุสิตโฮเต็ล แอนด์ รีสอร์ท รับบริหารโรงแรมภายใต้ชื่อ “ ดุสิต”
โดยรับบริหารโรงแรมของบมจ. ดุสิตธานี ซึ่งเป็นบริษัทใหญ่ 3 แห่ง คือ โรงแรมดุสิตธานี กรุงเทพ
โรงแรมดุสิต รีสอร์ท พัทยา และโรงแรมดุสิต รีสอร์ท และ โปโลคลับ และโรงแรมอื่นๆ อีก 3
แห่ง คือ โรงแรมดุสิต ไอส์แลนด์ รีสอร์ท โรงแรมสันติบุรี ดุสิต รีสอร์ท และโรงแรม ดุสิตลากูน่า
และโรงแรมในต่างประเทศ 3 แห่งคือ Dusit Dubai, Dusit Hotel Nikko และ Dusit
Inya Lake และอีก 2 โรงแรมภายใต้บริหารงานของ Dusit Pacific International
N.V. ที่ประเทศอินโดนีเซีย

บมจ. รอยัลปริ๊นเซส รับบริหารโรงแรมภายใต้ชื่อ “ปริ๊นเซส” คือ โรงแรมรอยัลปริ๊นเซส โคราช
โรงแรมรอยัล ปริ๊นเซส ระนอง โรงแรมปทุมวัน ปริ๊นเซส และโรงแรมเจริญธานี ปริ๊นเซส
ขอนแก่น และแฟรนซ์ไชน์ 2 แห่งคือ โรงแรมเบลแอร์ ปริ๊นเซส และโรงแรมแกรนด์ไชน่า ปริ๊นเซส

3.1.4. ธุรกิจสถานสุขภาพ

บริษัทมีบริษัทย่อยคือ บจ. เทวารัณย์ สปา ประกอบธุรกิจรับบริการเพื่อสุขภาพ
เปิดดำเนินการอยู่ในโรงแรม 3 แห่ง คือโรงแรมดุสิตธานี กรุงเทพ จำนวน 14 ห้อง โรงแรมดุสิต
รีสอร์ท พัทยา จำนวน 9 ห้อง และ โรงแรมดุสิตรีสอร์ท และโปโลคลับ จำนวน 8 ห้อง

  ปัจจัยที่มีผลกระทบต่อโอกาสในการประกอบธุรกิจ

ธุรกิจของบริษัทมีข้อจำกัดในการประกอบธุรกิจ คือการขึ้นอยู่กับฤดูกาลท่องเที่ยว โดยฤดูกาล
ท่องเที่ยวสามารถแบ่งเป็นปีละ 2 ครั้ง สำหรับกรุงเทพ และต่างจังหวัด คือ

  กรุงเทพ ช่วง High Season เริ่มตั้งแต่เดือนตุลาคม ถึงเดือนมีนาคม

  ช่วง Low Season เริ่มตั้งแต่เดือนเมษายน ถึงเดือนกันยายน

  ต่างจังหวัด ช่วง High Season เริ่มตั้งแต่เดือนตุลาคม ถึงเดือนมีนาคม

ช่วง Low Season เริ่มตั้งแต่เดือนเมษายน ถึงเดือนกันยายน

3.2. การตลาดและภาวะการแข่งขัน

ก. นโยบายและลักษณะการตลาด

ในปี 2546 บริษัทยังคงดำเนินกลยุทธ์อย่างต่อเนื่อง โดยใช้ระบบส่งเสริมการตลาดร่วม ณ
ส่วนกลาง มีการจัดทำนโยบาย แผนพัฒนาและแผนการตลาดให้กับโรงแรมทุกแห่ง
เพื่อเสริมความแข็งแกร่ง และ
ประสิทธิภาพของการตลาดจากส่วนกลางของบริษัทและยังคงนโยบายกระจายการขาย
โดยให้โรงแรมแต่ละแห่งดำเนินการขายตรงให้กับโรงแรมของตน
พร้อมทั้งทำการส่งเสริมการขายข้ามโรงแรมให้กับโรงแรม ทุกแห่งในเครือร่วมกันด้วย

ทั้งยังคงดำเนินกลยุทธ์เพื่อเพิ่มศักยภาพทางการขายและการตลาดอย่างต่อเนื่องผ่านกลุ่มพันธมิตรทางด้านการโรงแรมแห่งเอเชีย
ภายใต้ชื่อ “เอเชี่ยน โฮเต็ลส์ อัลไลแอนซ์ : เอ เอช เอ (Asian Hotels Alliance :
AHA) โดยมีสมาชิกในกลุ่มก่อตั้งได้แก่ กลุ่มโรงแรมและรีสอร์ทในเครือดุสิตธานี (ไทย)
กลุ่มโรงแรมและ รีสอร์ทในเครือแลนดิส (ไต้หวัน) กลุ่มโรงแรมในเครือมาร์โคโปโล (ฮ่องกง)
กลุ่มโรงแรมและรีสอร์ทในเครือเมอร์ริตัส (สิงคโปร์) และกลุ่มโรงแรมในเครือนิวโอตานิ (ญี่ปุ่น)

ผลจากการร่วมมือกันด้านการขายและการตลาดของกลุ่มพันธมิตร
ทำให้บริษัทประสบผลสำเร็จในการขยายเครือข่ายการส่งเสริมการขายและการตลาดครอบคลุมโรงแรมมากกว่า
70 แห่งในแทบทุกเมือง และแหล่งพักผ่อนทั่วภูมิภาค
นอกจากนี้ยังมีผู้แทนจำหน่ายในต่างประเทศทั่วโลกของสมาชิกกลุ่มก่อตั้งทั้ง 5 ของ เอ เอช เอ
ช่วยทำการส่งเสริมการขายให้กับโรงแรมสมาชิกอย่างต่อเนื่องตลอดทั้งปี

เวปไซต์ภาคภาษาอังกฤษ www.ahahotels.com ซึ่งกลุ่มพันธมิตรร่วมจัดทำ
เพื่อขยายเครือข่ายการสำรองห้องพักให้กับโรงแรมทุกแห่ง
โดยเสนอบริการจองห้องพักผ่านระบบออนไลน์ที่สะดวกและรวดเร็วกับนักธุรกิจและนักท่องเที่ยวทั่วโลกนั้นได้มีการพัฒนาและจัดทำเวปไซต์ภาคภาษาญี่ปุ่นขึ้นอีกด้วย
ทั้งนี้เนื่องจากตลาดญี่ปุ่นถือได้ว่าเป็นตลาดลูกค้าที่สำคัญยิ่ง ของโรงแรมในเครือ เอ เอช เอ

ได้มีการจัดทำคู่มือเป็นภาษาอังกฤษ และภาษาญี่ปุ่นร่วมกับกลุ่มพันธมิตรทางด้านการโรงแรมแห่ง
เอเชียให้โรงแรมสมาชิกจัดวางในห้องพัก
รวมทั้งแจกให้กับสำนักงานขายส่วนภูมิภาคของแต่ละกลุ่มโรงแรมและพันธมิตรทางการค้าทั่วโลก
ทำให้สามารถเสนอข้อมูลของโรงแรมสมาชิกแต่ละแห่งให้กับกลุ่มเป้าหมายโดยตรง
นับว่าเป็นเครื่องมือส่งเสริมการขายผ่านสื่อสิ่งพิมพ์ที่มีประสิทธิภาพอีกประเภทหนึ่ง ซึ่งบริษัทได้
จัดทำขึ้น

นอกจากนี้กลุ่มพันธมิตรยังร่วมมือกันอย่างต่อเนื่องภายใต้โครงการแลกสิทธิพิเศษระหว่างโปรแกรมบัตรของลูกค้าประจำ
โดยสมาชิกผู้ถือบัตรภายใต้โปรแกรมพิเศษสำหรับลูกค้าประจำของแต่ละกลุ่ม
จะได้รับสิทธิประโยชน์ต่างๆ
รวมทั้งห้องพักราคาพิเศษเหมือนกับที่แต่ละโรงแรมมอบให้แก่สมาชิกบัตรของตน ดังนั้น
สมาชิกผู้ถือบัตรดุสิตโกลด์ บัตรแลนดิส บัตรเมอร์ริตัส พรีวิลิจ รวมทั้งสมาชิก ไทบัน คลับ
และนิวโอตานิ คลับ จะได้รับสิทธิพิเศษจากกว่า 70 โรงแรมที่อยู่ในกลุ่มพันธมิตร

เพื่อเป็นการขยายฐานลูกค้าที่มาใช้บริการให้เพิ่มขึ้น
กลุ่มพันธมิตรยังได้ร่วมมือกับสายการบินแห่งชาติต่าง ๆ เช่น สายการบินไทย
สายการบินคาเธ่ย์แปซิฟิกและสายการบินเจแปนแอร์ไลน์
โดยรวมกันจัดทำโครงการส่งเสริมการขายร่วมกันให้กับนักท่องเที่ยวต่าง ๆ
ทั่วโลกที่มาใช้บริการของสายการบินเหล่านี้ให้มาใช้บริการด้านห้องพักของโรงแรมในเครือ เอ เอช
เอ

บริษัททำการเพิ่มศักยภาพทางด้านการขายและการตลาดร่วมกับกลุ่มพันธมิตรทางด้านการโรงแรมแห่งเอเชียอย่างต่อเนื่องตลอดทั้งปี
โดยมีการจัดประชุมทางด้านการขายและการตลาดของธุรกิจท่องเที่ยว ที่กรุงเทพฯ ฮ่องกง สิงคโปร์
ไทเป และโตเกียว ร่วมมือกันในการเข้าร่วมประชุมธุรกิจท่องเที่ยวนานาชาติต่างๆ
จัดทำโฆษณาประชาสัมพันธ์ร่วมกัน
ขยายกลุ่มลูกค้าประจำโดยการจัดทำรายการส่งเสริมการขายโดยเฉพาะให้กับฐานลูกค้าที่มีอยู่เดิม
รวมทั้งขยายฐานลูกค้าในกลุ่มใหม่ๆ ร่วมกัน

นอกจากนั้น บริษัทยังสามารถพัฒนาการส่งเสริมการขายและการตลาดผ่านระบบอินเตอร์เน็ทอย่าง
ต่อเนื่อง มีผลทำให้การสำรองห้องพักผ่านเวปไซต์ Dusit.Com
เครือข่ายโรงแรมและการท่องเที่ยวเพิ่มสูงขึ้นกว่าเดิม โดยที่โรงแรมและ
รีสอร์ทในเครือดุสิตธานีและเครือรอยัลปริ๊นเซสทุกแห่ง ทำการเผยแพร่ข่าวสารข้อมูล
เปลี่ยนแปลงและเสนออัตราห้องพักราคาพิเศษ และรับสำรองห้องพักโดยตรงจากลูกค้าทั่วโลกตลอด
24 ชั่วโมง พร้อมกันนี้ บริษัทท่องเที่ยว บริษัทคู่ค้าต่าง ๆ
ได้ทำการสำรองห้องพักในราคาที่ตกลงกันผ่าน เวปไซต์นี้ โรงแรมทุกแห่งในเครือ
แต่ละตัวแทนฝ่ายขายทุกแห่งทั่วโลกของบริษัท
ก็ได้ทำการสำรองห้องพักให้กับลูกค้าผ่านเวปไซต์นี้ด้วยเช่นกัน

เพื่อเป็นการส่งข้อมูลข่าวสารให้แก่ลูกค้าญี่ปุ่น ซึ่งเป็นฐานลูกค้าหลักในเอเชีย (นอกเหนือจากไทย)
ให้เป็นไปอย่างรวดเร็วและมีประสิทธิภาพสูงสุด บริษัทประสบความสำเร็จในการพัฒนาเวปไซต์
Dusit.Com เป็นภาษาญี่ปุ่น พัฒนาการสื่อสารผ่านอีเมล์ และการส่งข่าวสารออนไลน์ (Dusit
E-News) เป็นภาษาญี่ปุ่นเช่นเดียวกับเวปไซต์

นอกเหนือจากการจัดทำเวปไซต์เป็นภาคภาษาอังกฤษและญี่ปุ่นแล้ว บริษัทยังวางแผนที่จะพัฒนา
เวปไซต์เป็นภาษาไทย จีน และเยอรมัน
ด้วยเช่นกันและเพื่อเป็นการเพิ่มการสำรองห้องพักผ่านเวปไซต์ Dusit.Com ให้สูงขึ้น
ได้มีการจัดทำ Dusit Affiliate Program ขึ้นมาเพื่อให้เวปไซต์ต่างๆ
ที่สนใจสามารถเข้ามาเป็นตัวแทนในการรับสำรองห้องพักออนไลน์ผ่านทางเวปไซต์ Dusit.Com
ทำให้สามารถขยายเครือข่ายการสำรองห้องพักออนไลน์ได้มากยิ่งขึ้นให้กับกลุ่มโรงแรมในเครือดุสิตธานี
และเครือรอยัลปริ๊นเซส

นอกจากนี้ บริษัทยังจัดตั้ง Dusit Connect ซึ่งเป็นระบบ Wireless Hi Speed Internet
Connection ในห้องพักแขกทั้งหมด
รวมทั้งติดตั้งที่บริเวณล๊อบบี้และห้องจัดเลี้ยงให้กับโรงแรมดุสิตธานี กรุงเทพ
ทั้งนี้เพื่อให้ลูกค้าของโรงแรมที่ต้องการใช้บริการทางด้านอินเตอร์เน็ตมีความสะดวกเพิ่มขึ้นและวางแผนที่จะติดตั้งระบบนี้ให้กับโรงแรมทุกแห่งในเครือดุสิตธานีและเครือรอยัล
ปริ๊นเซสอีกด้วย

บริษัทยังได้ทำการปรับปรุงข้อมูลและเทคโนโลยีต่างๆ โดยเลือก “ ไมครอส ซิสเต็ม “
บริษัทชั้นแนวหน้าของโลกที่ให้บริการระบบเทคโนโลยีสารสนเทศอัตโนมัติสำหรับอุตสาหกรรมโรงแรม
ทำการติดตั้งระบบไมครอส-ฟิเดลิโอ โอเพร่า เพื่อใช้เป็นระบบเทคโนโลยีสารสนเทศขององค์กร
โดยมีจุดมุ่งหมายเพื่อเสริมมาตรฐานและประกันความพอใจสูงสุดของลูกค้า

บริษัท ได้ผ่านกระบวนการคัดสรรอย่างละเอียด และตัดสินใจเลือกระบบโอเพร่า
โดยมีเหตุผลหลักดังนี้

  - เป็นโปรแกรมบริหารโรงแรมสำหรับส่วนต่าง ๆ ที่อยู่บนฐานเดียวกัน ไม่ใช่ส่วนต่าง ๆ
  มาเชื่อมต่อกัน

  - ใช้เทคโนโลยีทันสมัย

  - ใช้ออราเคิลซึ่งมีเสถียรภาพสูงควบคุมฐานข้อมูล

  - ประหยัดการลงทุนในการเชื่อมต่อกับระบบอื่น ๆ

สำหรับระบบ ไมครอส-ฟิเดลิโอ โอเพร่า นั้นทางบริษัทได้เลือกใช้ระบบ “โอเพร่า พีเอ็มเอส”
สำหรับแผนกต้อนรับส่วนหน้า “ระบบ โอเพร่า เอสซี” สำหรับฝ่ายขายและแผนกจัดเลี้ยง และ
“ระบบ ไมครอส 3700 พีโอเอส” สำหรับห้องอาหารต่าง ๆ

บริษัทมีความมั่นใจว่า ไมครอส-ฟิเดลิโอ โอเพร่า เป็นระบบที่จะรวบรวมฐานข้อมูลของลูกค้าที่ดีที่สุด
ทำให้สามารถเตรียมบริการล่วงหน้า เพื่อตอบสนองความต้องการต่าง ๆ
ของลูกค้าได้อย่างรวดเร็วและมี ประสิทธิภาพดียิ่งขึ้น
เครือดุสิตธานีเป็นบริษัทที่ให้บริการด้านโรงแรมแห่งแรกในประเทศไทย ที่ติดตั้งระบบ โอเพร่า
โดยเริ่มจากโรงแรมดุสิตธานี กรุงเทพ ซึ่งจะเป็นโรงแรมแรกในกรุงเทพ
ที่จะได้ใช้ประโยชน์จากระบบที่ใช้งานอย่างสะดวกง่ายดาย
ซึ่งระบบนี้ได้ออกแบบให้ใช้งานได้ง่ายที่สุดสำหรับพนักงาน และจะไม่มีผลกระทบใดๆต่อลูกค้า
โดยได้รับการทดสอบมาแล้วทั่วโลกว่าระบบสามารถช่วยเสริมสร้างความพอใจให้แก่ลูกค้าได้อย่างสมบรูณ์แบบ
และยังมีแผนที่จะใช้ระบบนี้กับโรงแรมในเครือทุกแห่ง
ทั้งโรงแรมและรีสอร์ทในเครือดุสิตธานีและในเครือรอยัล ปริ๊นเซส

ในปี 2546 นี้ บริษัทสามารถขยายช่องทางการขายอย่างต่อเนื่องผ่านระบบพาณิชย์อิเลคทรอนิกส์
(E-Commerce) รับสำรองห้องพักออนไลน์ผ่านเวปไซต์ www.dusit.com ภาคภาษาอังกฤษ
และภาคภาษาญี่ปุ่น ผ่าน www.ahahotels.com ภาคภาษาอังกฤษ และภาคภาษาญี่ปุ่นเช่นกัน
ผ่านศูนย์สำรองห้องพักส่วนกลางของบริษัท (Reservations Center)
และผ่านศูนย์ลูกค้าสัมพันธ์ญี่ปุ่น (Japanese Center)
รวมทั้งพัฒนาศูนย์กลางระบบการตลาดรวมทั่วโลก (Global Distribution System)
อย่างต่อเนื่อง และดำเนินการเพื่อเปลี่ยนแปลงระบบตัวแทนการขายของบริษัท (Regional Sales
Offices)

ในด้านแผนการโฆษณาและประชาสัมพันธ์นั้น
บริษัทมุ่งหน้าตอกย้ำความเป็นผู้นำด้านโรงแรมด้วยแคมเปญโฆษณาใหม่ล่าสุด
“ดุสิต..วิถีชีวิตแห่งความเป็นไทย” หรือ ภาษาอังกฤษ “Dusit, The Thai Way of Life”
ซึ่งจัดทำขึ้นให้กับโรงแรมและรีสอร์ทในเครือดุสิตธานี
เพื่อตอกย้ำความยอดเยี่ยมและเอกลักษณ์แบบไทยๆ
ที่ยืนยันความโดดเด่นของบริษัทในธุรกิจโรงแรมทั้งในประเทศและต่างประเทศตลอดหลายปีที่ผ่านมา
ทุกโรงแรมและรีสอร์ทในเครือดุสิตธานีจะเน้นหนักในการมอบสิ่งดี ๆ
เหล่านี้ให้กับผู้ใช้บริการทุกท่านรับรู้โดยเน้นผ่านโสตสัมผัสต่าง ๆ ไม่ว่าจะเป็น รูป รส กลิ่น และ
เสียง รวมทั้งโสตสัมผัสพิเศษทางจิตใจ

พร้อมกันนี้โรงแรมต่างประเทศในเครือยังได้นำแคมเปญเดียวกันไปผสมผสานอย่างลงตัวภายใต้
แคมเปญใหม่แนวคิด “ดุสิต..วิถีชีวิต และวัฒนธรรมแห่งเอเชีย” หรือ ภาษาอังกฤษ “Dusit, The
Asian Way of Life”

ส่วนโรงแรมและรีสอร์ทในเครือรอยัล ปริ๊นเซส เปิดตัวแคมเปญโฆษณาใหม่ภายใต้แนวคิด “
เรียบง่ายในความเป็นไทยร่วมสมัย สุขกายใจเมื่อพักพิง รอต้อนรับคุณทั่วไทย ”
ซึ่งเป็นการพิสูจน์ภาพลักษณ์ในด้านความสะดวกสบายในราคาสบาย ๆ
และดึงดูดต่อกลุ่มลูกค้าคนรุ่นใหม่ ทั้งนี้บริษัทได้จัดสรร
งบประมาณไว้จำนวนสูงมากสำหรับการปรับปรุงโรงแรมในเครือ
สิ่งอำนวยความสะดวกและการบริการภายใต้แนวคิดสร้างสรรค์ด้านการตกแต่งแบบไทยร่วมสมัย

ผลจากการก่อการร้ายลอบวางระเบิดที่บาหลี เมื่อปลายปี 2545
ต่อด้วยสงครามระหว่างอเมริกากับอิรัก
เป็นตัวฉุดให้การเดินทางท่องเที่ยวในเอเชียชะงักงันสำหรับนักท่องเที่ยวจากตลาดระยะไกล
เนื่องจากการหวั่นเกรงในเรื่องของความปลอดภัยที่ถือเป็นอุปสรรคใหญ่หลวงในการเดินทาง
ตามด้วยการระบาดของโรคทางเดินหายใจเฉียบพลันรุนแรง (SARS) ทำให้ปี 2546
มีจำนวนนักท่องเที่ยวเดินทางเข้าประเทศไทยประมาณ 9.95 ล้านคนมีรายได้ 2.89 แสนล้านบาท
ลดลงจากปี 2545 ซึ่งมีจำนวนนักท่องเที่ยวประมาณ 10 ล้านคน รายได้ 3.2 แสนล้านบาท

จากความสำเร็จของบริษัทในการบริหารโรงแรมดุสิตดูไบซึ่งเป็นโรงแรมแห่งแรกในตะวันออกกลาง
ทำให้บริษัทตัดสินใจขยายธุรกิจด้านโรงแรม โดยจะเข้ารับบริหารโรงแรมใหม่ 3 แห่ง ในฟิจิ
และหมู่เกาะ ซีเชลส์ ในปี 2548 โดยโครงการแรกเป็น โรงแรม 5 ดาวขนาดกลาง
มีห้องพักจำนวน 256 ห้อง ตั้งอยู่ที่อ่าว โคโรเลวู ฟิจิ มีกำหนดเปิดให้บริการกลางปี 2548
และโรงแรมหรูแบบแกรนด์ดีลักซ์อีกแห่งหนึ่ง ให้บริการห้องพักแบบวิลล่าบนเกาะนาคูลา ของฟิจิ
มีกำหนดเปิดให้บริการช่วงปลายปี 2548 สำหรับโรงแรมโครงการ ที่ 3
เป็นโรงแรมหรูส่วนตัวแบบวิลล่าดีลักซ์ ที่มีบ้านวิลล่าสุดหรูเพียง 10 หลังให้บริการบนเกาะเธเรส
ในหมู่เกาะซีเชลส์ มีกำหนดเปิดปลายปี 2548

นอกจากนี้ ในเดือนธันวาคม 2546 บจ. ดุสิตโฮเต็ล แอนด์
รีสอร์ทได้ลงทุนซื้อโรงแรมที่จังหวัดเชียงใหม่ ซึ่งเป็นโรงแรมขนาด 170 ห้อง
ตั้งอยู่บนถนนช้างคลาน
ขณะนี้อยู่ในระหว่างปรับปรุงตกแต่งให้เป็นโรงแรมในรูปโฉมใหม่ที่มีความทันสมัย
และคาดว่าจะเปิดดำเนินการในปลายปี 2547

แผนการตลาด

ปฏิทานการดำเนินการด้านการตลาดปี 2546 มีดังนี้

-   รักษาและขยายชื่อเสียงของโรงแรมในเครือดุสิตและรอยัล ปริ๊นเซสให้เป็นที่รู้จักมากขึ้น

-   เสริมสร้างความแตกต่างหรือลักษณะเด่น ให้กับโรงแรมในเครือดุสิตและเครือรอยัลปริ๊นเซส
    เพื่อเป็นการตอบสนองความต้องการหรือรสนิยมของนักธุรกิจและนักท่องเที่ยวที่มีความต้องการต่างกัน

-   สร้างความเข้าใจและความต้องการของลูกค้าโดยการติดต่อกับลูกค้าโดยตรงและจากการศึกษาวิเคราะห์

-   พัฒนาสินค้าและบริการจากการศึกษาและวิเคราะห์ข้อมูลของลูกค้า
    เพื่อให้โรงแรมในเครือสามารถรักษาลูกค้าที่มีอยู่เดิม และขยายฐานลูกค้าใหม่

-   เสริมสร้างความสัมพันธ์กับลูกค้าและคู่ค้าในแต่ละกลุ่มเป้าหมาย
    โดยดำเนินการตลาดแบบเจาะกลุ่มสู่กลุ่มศักยภาพ

-   ให้ความช่วยเหลือแก่โรงแรมในเครือ
    ให้มีส่วนแบ่งของลูกค้าตามแต่ละกลุ่มเป้าหมายและศักยภาพ

-   ดำเนินการจัดทำระบบเครื่องมือส่งเสริมการขาย
    ช่องทางการจัดจำหน่ายเพื่อเป็นการขยายผลกำไร
    และส่วนแบ่งทางการตลาดให้แก่โรงแรมในเครือ

-   ดำเนินการโฆษณาประชาสัมพันธ์เลขหมายด่วน 4 ตัว คือ 1699
    ซึ่งเป็นสายด่วนของศูนย์สำรองห้องพัก
    ให้เป็นที่รู้จักแก่นักท่องเที่ยวชาวไทยและชาวต่างประเทศ

-   เสริมความแข็งแกร่งและประสิทธิภาพ ของการตลาดจากส่วนกลางของบริษัท
    และกระจายอำนาจให้แก่ทีมขาย เพื่อนำมาซึ่งผลประโยชน์สูงสุดให้กับโรงแรมในเครือ

-   ดำเนินการจัดทำโฆษณาและประชาสัมพันธ์อย่างต่อเนื่อง

-   ร่วมมือกับภาครัฐและเอกชนในการจัดทำโครงการส่งเสริมการขายร่วมกันทั้งในเมืองไทยและต่างประเทศ

-   สร้างเครือข่ายการขายและการตลาด
    โดยร่วมมือกับกลุ่มพันธมิตรทางด้านการโรงแรมแห่งเอเชีย ภายใต้ชื่อ “เอเชี่ยน โฮเต็ลส์
    อัลไลแอนซ์ : เอ เอช เอ (Asian Hotels Alliance : AHA)” ซึ่งจัดตั้งร่วมกับกลุ่ม
    โรงแรมชั้นนำในเอเชียอีก 4 แห่ง
    รวมทั้งร่วมกันทำการขยายกลุ่มลูกค้าประจำและดึงสายการบินต่าง ๆ เข้ามาร่วมเป็นพันธมิตร

-   พัฒนาเครือข่ายการสำรองห้องพักออนไลน์ผ่านเวปไซต์ภาคภาษาอังกฤษและภาษาญี่ปุ่น
    www.dusit.com และ www.ahahotels.com

-   เน้นการขายผ่านศูนย์สำรองห้องพักส่วนกลางของบริษัท (Reservation Center)
    ผ่านศูนย์กลางระบบการตลาดรวมทั่วโลก (Global Distribution System)
    และตัวแทนการขายของบริษัทในภาคพื้นต่าง ๆ (Regional Sales Office)

-   พัฒนาศูนย์ลูกค้าสัมพันธ์ญี่ปุ่น (Japanese Center)
    อย่างต่อเนื่องเพื่อให้บริการโดยเฉพาะแก่ลูกค้าชาวญี่ปุ่น
    ของโรงแรมและรีสอร์ทในเครือดุสิตธานีและเครือรอยัล ปริ๊นเซส
    ทั้งนี้เนื่องจากฐานลูกค้าหลักใน เอเชียนอกเหนือจากไทยแล้ว คือญี่ปุ่น
    เพิ่มการจัดทำเอกสารการขายและการตลาดที่เป็นภาษาญี่ปุ่นให้มากขึ้น
    รวมทั้งจัดโปรแกรมส่งเสริมการขายอย่างต่อเนื่องสำหรับตลาดญี่ปุ่น

  เป้าหมายการขายและการตลาดปี 2547

เป้าหมายหลัก
คือการเพิ่มรายได้จากการขายห้องพักและเพิ่มผลประกอบการโรงแรมโดยรวมของบริษัทจากปี 2546

โดยยังดำเนินกลยุทธ์ระบบส่งเสริมการตลาดร่วม ณ
ส่วนกลางและยังคงใช้ระบบกระจายการขายโดยฝ่ายขายของโรงแรมทุกแห่งพร้อมทั้งปรับปรุงระบบการส่งเสริมการขายข้ามโรงแรมให้มีประสิทธิภาพมากขึ้น
และดำเนินการพัฒนาศูนย์สำรองห้องพักส่วนกลางของบริษัท (Reservation Center)
รวมทั้งศูนย์ลูกค้าสัมพันธ์ญี่ปุ่น (Japanese Center)
เพื่อให้การสำรองห้องพักรวดเร็วขึ้นสนับสนุนการขายผ่านศูนย์กลางระบบการตลาดรวมทั่วโลก
(Global Distribution System) และปรับปรุงเปลี่ยนแปลงจัดระบบ
และวิธีการขายใหม่ให้ตัวแทนการขายของบริษัท (Regional Sales Offices)
ทำการสำรองห้องพักอย่างมีประสิทธิภาพยิ่งขึ้นทั้งนี้เพื่อเพิ่มการสำรองห้องพักให้มากยิ่งขึ้นในปี 2547

ทำการส่งเสริมการขายและการตลาดร่วมกับกลุ่มพันธมิตรทางด้านการโรงแรมแห่งเอเชีย
โดยการพัฒนาอย่างต่อเนื่องเพื่อเสริมสร้างประสิทธิภาพของเครือข่ายการขายข้ามโรงแรมสมาชิกกว่า
70 แห่งทั่ว ภูมิภาคเอเชีย และปรับปรุงให้การสำรองห้องพักออนไลต์ผ่านเวปไซต์
www.ahahotels.com เป็นไปได้อย่างสะดวกและรวดเร็ว
โดยดำเนินการจัดทำเวปไซต์นี้ให้เป็นภาษาจีน และอีกหลากหลายภาษา
รวมทั้งร่วมมือกันพัฒนาให้การสื่อสารผ่านอีเมล์เป็นหลายภาษาเช่นกัน
โดยใช้งบประมาณด้านการตลาดร่วมกัน
ทั้งนี้เพื่อประสิทธิผลสูงสุดของแต่ละโรงแรมในหมู่สมาชิกแห่งพันธมิตร

กลยุทธ์ทางการตลาด

บริษัทมีกลยุทธ์ทางด้านการตลาดและการขาย โดยสังเขป ดังนี้

-   เน้นขยายฐานลูกค้า โดยส่งเสริมการขายจากแหล่งตลาด เช่น กลุ่มยุโรปตะวันออก
    กลุ่มประเทศตะวันออกกลาง แอฟริกาใต้ อเมริกาใต้ กลุ่มประเทศสแกนดิเนเวีย เป็นต้น

-   สำหรับฐานลูกค้าที่มีอยู่เดิม
    เน้นการปรับปรุงและแนะนำโปรแกรมส่งเสริมการขายในรูปแบบใหม่
    และโปรแกรมขายราคาพิเศษในช่วงนอกฤดูกาล

-   ส่งเสริมการขายร่วมกับบริษัทนำเที่ยว สายการบิน และองค์กรอื่น ๆ เพื่อเพิ่มจำนวนลูกค้า
    รวมทั้งการเสริมสร้างโปรแกรมพิเศษต่าง ๆ เพื่อให้เข้าถึงลูกค้าในกลุ่มต่าง ๆ
    และของคู่แข่งขัน ซึ่งจะเห็นได้ว่าการพัฒนาและการส่งเสริมการร่วมมือทางการตลาดดังกล่าว
    ส่งผลในด้านการขยายฐานของกลุ่มลูกค้า และการเพิ่มรายได้ในการใช้บริการขององค์กรต่างๆ
    ที่เกี่ยวข้องในที่สุด เช่นความร่วมมือของบริษัทกับการบินไทย และอเมริกันเอ็กซ์เพรส
    ซึ่งทำการออกบัตรอเมริกัน เอ็กซ์เพรส แทรเวิล รีวอร์ด ร่วมกันในขณะนี้
    โครงการนี้ประสบความสำเร็จเป็นอย่างสูงในการเพิ่มยอดการขายให้กับทั้ง 3 องค์กร

-   เน้นการให้คุณภาพที่เหมาะสมกับราคาขายและสร้างความประทับใจในการให้บริการ

-   สร้างความสัมพันธ์อันดีกับลูกค้า เพื่อให้เกิดความประทับใจและกลับมาใช้บริการอีก

-   พัฒนาและปรับปรุงรูปแบบของการโฆษณา และสร้างสรรสื่อสิ่งพิมพ์
    เพื่อเพิ่มความเชื่อมั่นแก่ลูกค้าในชื่อ “ดุสิตและรอยัลปริ๊นเซส”

-   วิจัยและศึกษาสภาวะเพื่อเพิ่มประสิทธิภาพสำหรับพนักงาน และตัวแทนทั้งในและนอกประเทศ

-   วิจัยและปรับปรุงระบบสำรองห้องพัก
    โดยเน้นการขายผ่านศูนย์สำรองห้องพักส่วนกลางของบริษัท (Reservations Center)
    ศูนย์กลางระบบการตลาดรวมทั่วโลก (Global Distribution System)
    และตัวแทนการขายของบริษัทในภาคพื้นต่าง ๆ (Regional Sales Office)

-   ขยายช่องทางการขายผ่านระบบพาณิชย์อีเลคทรอนิกส์ E-Commerce
    และรับสำรองห้องพักออนไลน์โดยผ่านเว็บไซต์ของกลุ่มดุสิต กลุ่มเอ เอช เอ
    และกลุ่มพันธมิตรต่าง ๆ

-   เพิ่มศักยภาพทางด้านการขายและการตลาดร่วมกับกลุ่มพันธมิตรทางด้านการโรงแรมแห่งเอเชีย
    โดยจัดประชุมด้านการขายและการตลาดธุรกิจท่องเที่ยวในกรุงเทพ ฮ่องกง สิงคโปร์ ไทเป
    และโตเกียว ร่วมมือกันเพื่อเข้าร่วมประชุมธุรกิจท่องเที่ยวนานาชาติต่างๆ
    วางแผนการประชาสัมพันธ์ร่วมกันศึกษาเพื่อดำเนินการรวมสำนักงานขายส่วนภูมิภาค
    รวมทั้งการขยายกลุ่มลูกค้าประจำและการหาลูกค้าในกลุ่มใหม่ๆ
    โดยเพิ่มพันธมิตรผ่านสายการบินต่าง ๆ

-   จัดทำเวปไซต์ Dusit.Comให้มีภาษาที่หลากหลายคือ นอกจากภาษาอังกฤษและญี่ปุ่นแล้ว
    ยังจะจัดทำเป็นภาษาไทย จีนและเยอรมัน ซึ่งเวปไซต์แต่ละภาษาประกอบด้วยอรรถประโยชน์
    และข้อมูลที่ลูกค้าแต่ละชาติต้องการทราบไว้อย่างครบครัน
    โดยมีจุดมุ่งหมายที่จะทำให้ลูกค้าทุกท่านได้รับทราบข้อมูลข่าวสารอย่างรวดเร็ว
    และมีประสิทธิภาพสูงสุด

-   พัฒนาให้การสื่อสารผ่านอี-เมล์ และการส่งข่าวสารออนไลต์ (Dusit E-New)
    เป็นหลายภาษาเช่นเดียวกับเวปไซต์

-   พัฒนา Japanese Center เพื่อให้บริการครบวงจรแก่ลูกค้าชาวญี่ปุ่นโดยเฉพาะ ทั้งนี้
    เนื่องจากฐานลูกค้าหลักในเอเชียนอกเหนือจากไทยแล้วคือญี่ปุ่น
    เพิ่มการจัดทำเอกสารการขายและการตลาดที่เป็นภาษาญี่ปุ่นให้มากขึ้น
    รวมทั้งเพิ่มโปรแกรมส่งเสริมการขายอย่างต่อเนื่องสำหรับตลาดญี่ปุ่น

-   ดำเนินการโฆษณาประชาสัมพันธ์เลขหมายด่วน 4 ตัว คือ 1699
    ซึ่งเป็นสายด่วนของศูนย์สำรองห้องพัก
    ให้เป็นที่รู้จักแก่นักท่องเที่ยวชาวไทยและชาวต่างประเทศ อย่างต่อเนื่อง

-   ประสานงานและส่งตัวแทนจากโรงแรมเข้าร่วมในเทรดโชว์หลัก ๆ เช่น

  - Asian Tourism Forum (ATF), Vientianne

  - AIME, Melbourne

  - Confex, London

  - International Tourism Exchange Travel and Tourism World Trade Fair
  (ITB), Berlin

  - MITT / LHW, Moscow

  - Japan Sales Trip, Japan

  - Arabian Travel Mart (ATM), Dubai

  - Incentive Travel & Convention Meeting Asia (IT&CMA)

  - PATA Travel Mart (PTM)

  - World Travel Market (WTM), London

-   ประสานงานและส่งตัวแทนจากโรงแรมที่เข้าร่วมในเอ เอช เอ เทรดโชว์ต่าง ๆ

  - Thailand and Singapore

  - Taiwan and Hong Kong

  - Tokyo and Osaka

-   ประสานงานและจัดทำ Road Show ในการขายโดยตรงในต่างประเทศ คือ

  - Asean Road Show

  - Australia & New Zealand Road Show

  - Japan Road Show

  - North Asia Road Show

บริษัทมีนโยบายด้านราคา ดังนี้

การกำหนดราคา จะต้องพิจารณาจากต้นทุนการดำเนินการของโรงแรมเป็นพื้นฐาน
และการปรับราคาขายก็ต้องพิจารณาจากดัชนีราคาผู้บริโภคและราคาตลาดของคู่แข่งระหว่างโรงแรมในระดับเดียวกันเป็นสำคัญ

จากการที่ระดับราคาและค่าใช้จ่ายในการท่องเที่ยวของไทยค่อนข้างต่ำ
ประกอบกับภาวะทางการเมืองที่ยังคงมีเสถียรภาพ โดยเฉพาะเมื่อเปรียบเทียบกับประเทศเพื่อนบ้าน
เป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม ดังจะเห็นได้จากกลุ่มครอบครัว
กลุ่มเยาวชน กลุ่มประชาสัมพันธ์ และกลุ่มตลาด-กลาง-ล่าง ยังคงมีการเจริญเติบโตในอัตราสูง
ดังนั้น การกำหนดราคาของกลุ่มเป้าหมายของแต่ละกลุ่ม จึงต้องมีการระมัดระวังเป็นพิเศษ

ส่วนนโยบายการกำหนดราคาของบริษัทท่องเที่ยวต่างประเทศ
จะใช้จำนวนห้องพักซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญ ดอลล่าร์สหรัฐอเมริกา เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินเยน และยูโรดอลล่าร์ด้วยเช่นกัน

และเพื่อเป็นการส่งเสริมให้นักท่องเที่ยวต่างประเทศทำการสำรองห้องโดยตรงกับโรงแรม
โดยไม่ต้องสำรองห้องผ่านบริษัทท่องเที่ยวต่างประเทศซึ่งมีราคาห้องพักต่ำ
เนื่องจากถูกกำหนดโดยหนังสือสัญญา ที่ทำไว้
ทางบริษัทจะทำการโฆษณาประชาสัมพันธ์ให้ลูกค้าใช้อินเตอร์เนตเข้าทำการจองผ่านเว็บไซต์ของกลุ่มดุสิตและกลุ่มเอ
เอช เอ โดยเสนอราคาห้องพักพิเศษเป็นเครื่องจูงใจ บริษัทจะใช้วิธีส่งเสริมการขายแบบ
แพคเกจท่องเที่ยวในราคาพิเศษในช่วงนอกเทศกาลให้กับนักท่องเที่ยวต่างประเทศและนักท่องเที่ยวในเมืองไทย
และจะใช้กลยุทธ์ทางด้านราคาพิเศษเพื่อดึงกลุ่มนักท่องเที่ยวไทยที่นิยมเดินทางไปต่างประเทศให้หันมาท่องเที่ยวในเมืองไทย
รวมทั้งร่วมมือกับภาครัฐและเอกชนในการจัดทำโครงการส่งเสริมการขายร่วมกัน
และดำเนินการตลาดแบบเจาะกลุ่มศักยภาพ เช่น การดึงสายการบินต่าง ๆ เข้ามาร่วมเป็นพันธมิตร
เพิ่มจากสายการบินพันธมิตรในปัจจุบัน คือ การบินไทย สายการบินคาเธ่ย์แปซิฟิค
และสายการบินแจแปนแอร์ไลน์

องค์การส่งเสริมการท่องเที่ยวโลก (WTO)
แจ้งว่าแนวโน้มการท่องเที่ยวของนักท่องเที่ยวทั่วโลกมีปริมาณวันพักเฉลี่ยลดลง
ดังนั้นเพื่อเป็นการกระตุ้นให้นักท่องเที่ยวต่างประเทศเพิ่มปริมาณวันพักอาศัยเฉลี่ยเพิ่มขึ้นในประเทศไทย
และที่โรงแรมต่าง ๆ ในเครือ บริษัทจะใช้การจัดทำเพคเกจราคาพิเศษที่มีบริการเสริมหลากหลาย
โดยเฉพาะบริการสปาที่นักท่องเที่ยวต่างประเทศนิยมใช้บริการ

จุดเด่นจุดด้อยของบริษัทเมื่อเทียบกับคู่แข่ง

  จุดเด่นสำคัญ ๆ ดังนี้

1.  บริษัทเป็นบริษัทที่มีประสบการณ์ในธุรกิจโรงแรมมายาวนาน

2.  บริษัทมีเอกลักษณ์เป็นของตนเอง โดยการบริการที่เน้นเอกลักษณ์ประจำชาติเป็นหลัก

3.  บริษัทมีคุณภาพในการให้บริการที่ดี และในราคาที่เหมาะสม

4.  บริษัทมีเครือข่ายโรงแรมจากการร่วมมือกันก่อตั้งกลุ่มพันธมิตรทางการโรงแรมแห่ง เอเชียขึ้น
    ทำให้สามารถขยายเครือข่ายครอบคลุมโรงแรมมากกว่า 70 แห่งในแทบทุกเมือง
    และแหล่งพักผ่อนทั่วภูมิภาค โดยจะมีจำนวนโรงแรมสมาชิกเพิ่มขึ้นในอนาคตอันใกล้
    เนื่องจากเอ เอช เอ
    จะมีการขยายเครือข่ายเพื่อรับสมาชิกใหม่เข้าสู่กลุ่มพันธมิตรอย่างต่อเนื่อง

5.  มีระบบสำรองห้องพักที่ทันสมัยและรวดเร็ว

6.  พัฒนาการจัดระบบการตลาดในระยะยาวอย่างต่อเนื่องโดยการใช้เทคโนโลยีที่ทันสมัย

7.  บริษัทมีสถานะทางการเงินที่ดี มีความสามารถในการหาแหล่งเงินกู้อัตราดอกเบี้ยต่ำ

8.  บริษัทมีวิทยาลัยดุสิตธานี ที่สามารถผลิตบุคลากร ระดับปฏิบัติงานได้มีคุณภาพตามที่ต้องการ

9.  สถานที่ตั้งของโรงแรมทุกแห่งอยู่ในทำเลที่ดี

  จุดด้อยสำคัญ ๆ ดังนี้

1.  บริษัทมีเครือข่ายทั่วโลกยังไม่เพียงพอ
    ทำให้ไม่สามารถส่งลูกค้าจากต่างประเทศได้มากเท่าที่ควร
    โดยโรงแรมที่มีเครือข่ายเป็นเชนโรงแรมต่างประเทศ
    ซึ่งมีจำนวนโรงแรมมากกว่าจึงมีความได้เปรียบกว่า

2.  เนื่องจากบริษัทเติบโตมาจากโรงแรมเดียว
    จนกระทั่งมีโรงแรมในเครือเพิ่มขึ้นมาในเวลาไม่นาน
    จึงทำให้บริษัทประสบปัญหาในการเตรียมบุคคลากรระดับสูง
    ขณะเดียวกันมีโรงแรมอื่นที่ตั้งขึ้นใหม่ว่าจ้างพนักงานทั้งระดับสูงและระดับกลางไป
    ทำให้บริษัทต้องฝึกพนักงานและพิจารณาพนักงานขึ้นมาแทนที่ตลอดเวลา
    ทำให้การบริหารระบบงานที่ยังไม่คล่องตัวและมีประสิทธิภาพเท่าที่ควร

3.  จากการที่มีจำนวนโรงแรมเพิ่มขึ้นอย่างรวดเร็วในบางจังหวัดมีผลให้ปริมาณความต้องการใช้บริการมีน้อยกว่าปริมาณโรงแรมที่มีอยู่

ลักษณะของลูกค้า

บริษัทสามารถแบ่งลักษณะของลูกค้าตามวัตถุประสงค์ในการใช้บริการได้เป็น 4 ประเภท คือ

  - ลูกค้าที่มาใช้บริการห้องพัก

  - ลูกค้าที่มาใช้บริการภัตตาคารและห้องอาหาร

  - ลูกค้าที่ใช้บริการด้านห้องจัดเลี้ยง

  - ลูกค้าที่ใช้บริการห้องประชุม สัมมนา นิทรรศการต่าง ๆ

กลุ่มลูกค้าเป้าหมาย 

  ประเภทของกลุ่มลูกค้าจะได้รับการแบ่งแยกอย่างชัดเจน ดังนี้

- กลุ่มลูกค้า บริษัทห้างร้าน เป็นกลุ่มที่มีความต้องการทางคุณภาพสูง และยินดีซื้อในราคาสูงสุด
สัดส่วนของกลุ่มลูกค้าประเภทนี้ จะมีสัดส่วนประมาณร้อยละ 30

- กลุ่มลูกค้า หน่วยงานราชการ สถานทูต เป็นกลุ่มที่มีราคาจำหน่ายเป็นอันดับสอง
สัดส่วนของกลุ่มลูกค้าประเภทนี้มีประมาณร้อยละ 5

- กลุ่มลูกค้า บริษัทท่องเที่ยวและสายการบิน
เป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง
สัดส่วนของกลุ่มลูกค้าประเภทนี้ มีประมาณร้อยละ 45

- กลุ่มลูกค้า ประเภทประชุม สัมมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันเป็นปัจจัยสำคัญ สัดส่วนของกลุ่มลูกค้าประเภทนี้ มีประมาณร้อยละ 20

กลุ่มลูกค้าเป้าหมายสามารถแบ่งได้ตามโซน ดังนี้

1.  ยุโรป

2.  เอเชียตะวันออก

3.  โอเชียเนีย

4.  อาเซียน

5.  อเมริกา

กลุ่มลูกค้าเป้าหมายยังสามารถแบ่งได้ตามสัญชาติ ดังนี้

1.  ตลาดอังกฤษ

2.  ตลาดเยอรมัน

3.  ตลาดญี่ปุ่น

4.  ตลาดออสเตรเลีย

5.  ตลาดอิตาลี

6.  ตลาดฮ่องกง

7.  ตลาดสวิสเซอร์แลนด์

8.  ตลาดอเมริกา

9.  ตลาดสิงคโปร์

10. ตลาดเกาหลี

การจำหน่ายและช่องทางการจำหน่าย

นอกจากการขายตรงโดยฝ่ายขายของโรงแรมทุก ๆ แห่ง ตามนโยบาย Decentralization
ด้านการขายแล้ว ยังมีช่องทางการจำหน่ายที่สำคัญคือศูนย์สำรองห้องพักส่วนกลางของบริษัท
“Reservations Center” ศูนย์กลางระบบการตลาดรวมทั่วโลก “Global Distribution
System” และตัวแทนการขายของบริษัทในภาคพื้นต่าง ๆ “Regional Sales Office”
พร้อมทั้งใช้เวปไซต์ของกลุ่มดุสิต กลุ่มเอ เอช เอ และกลุ่มพันธมิตรต่าง ๆ
เป็นช่องทางการจำหน่ายออนไลน์ผ่านระบบพาณิชย์อีเลคโทรนิกส์ E-Commerce
และบริษัทยังพัฒนาช่องทางการจำหน่ายอื่น ๆ อย่างต่อเนื่องอันได้แก่
การจัดกิจกรรมร่วมพัฒนาและส่งเสริมการขายกับองค์กรต่าง ๆ อาทิ เช่น สายการบินต่าง ๆ
บัตรเครดิต เป็นต้น

บริษัทยังได้มีการว่าจ้างผู้แทนจำหน่ายอีกด้วย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศ

  ผู้แทนจำหน่ายภายในประเทศ

โรงแรมแต่ละแห่งในเครือ จะเป็นผู้ติดต่อและทำสัญญากับกลุ่มลูกค้าโดยตรง
ซึ่งกลุ่มลูกค้าเหล่านี้ถือเป็นตัวแทนจำหน่ายภายในท้องถิ่นหรือภายในประเทศการตั้งตัวแทนเหล่านี้อาศัยหลักเกณฑ์ที่สำคัญคือการตกลงเรื่องราคาขาย
ตัวแทนทั้งหมดจะได้รับความพอใจทางด้านราคาเป็นหลัก
และนำราคาที่ตกลงกันนี้ไปเสนอให้ลูกค้าต่อไป
ซึ่งถ้าเป็นบริษัททัวร์ก็จะบวกกำไรจากราคาที่ทางโรงแรมแต่ละแห่งกำหนด
และทำเป็นราคาขายของตนนำเสนอลูกค้าต่อไป แต่ถ้าเป็นบริษัทห้างร้านทั่วไปมักจะไม่บวกกำไร
โดยแจ้งราคาขายที่แท้จริงของโรงแรมให้ลูกค้าทราบ และให้ลูกค้าจ่ายโดยตรงกับทางโรงแรม
ทั้งนี้สาระสำคัญของสัญญา คือ ระยะเวลาของสัญญาที่มีอายุ 1 ปี
รวมถึงข้อกำหนดการชำระเงินและสิ่งที่โรงแรมจัดสรรให้ในราคาที่ตกลงกันไว้

ในปี 2547 นี้
ทางบริษัทได้ทำการจัดตั้งตัวแทนในตลาดประเทศไทยเพื่อส่งเสริมการขายและการตลาดให้กับโรงแรมในเครือที่อยู่ต่างประเทศ
เช่น โรงแรมดุสิตนิกโก้ ฟิลิปปินส์ โรงแรมดุสิตดูไบ สาธารณรัฐอาหรับเอมิเรตส์
โรงแรมดุสิตแมงกาดัว อินโดนีเซีย โรงแรมดุสิตบาลิกปาปัน อินโดนีเซีย และโรงแรมดุสิตอินญา
เลค รีสอร์ท พม่า

ผู้แทนจำหน่ายในต่างประเทศ

บริษัทได้แต่งตั้งตัวแทนในประเทศต่าง ๆ
เพื่อดำเนินกิจกรรมการขายทำหน้าที่เป็นตัวแทนส่งเสริมการขายและการตลาดให้กับโรงแรมในเครือให้กับบริษัท
ดังนี้

- ตัวแทนในตลาดประเทศฮ่องกง ไต้หวัน และจีน

- ตัวแทนในตลาดประเทศออสเตรเลีย และนิวซีแลนด์

- ตัวแทนในตลาดอังกฤษและประเทศใกล้เคียง

  - ตัวแทนในตลาดประเทศญี่ปุ่น

  - ตัวแทนในตลาดประเทศเยอรมันนี

สำหรับหลักเกณฑ์การแต่งตั้งตัวแทนในต่างประเทศนี้ บริษัทพิจารณาจากประเทศของกลุ่มลูกค้า
ที่มาใช้บริการของโรงแรมในเครือเป็นหลัก
โดยมีค่าตอบแทนในรูปของค่าธรรมเนียมที่ชำระเป็นรายปี

อนึ่ง
บริษัทยังมีแผนที่จะพิจารณารวมตัวแทนในตลาดต่างประเทศร่วมกับกลุ่มพันธมิตรทางการโรงแรมแห่งเอเชีย
ในประเทศต่าง ๆ ที่กล่าวมาข้างต้น รวมทั้งการแต่งตั้งตัวแทนร่วมกันในส่วนอื่นๆ ของโลก ทั้งนี้
เพื่อประสิทธิผลสูงสุดแห่งงบประมาณด้านการตลาดของบริษัท

ข. สภาพการแข่งขันภายในอุตสาหกรรม มีดังนี้

ภาวะอุตสาหกรรมท่องเที่ยวและการโรงแรมรวมทั้งการแข่งขันในปี 2546

ตามที่คาดการณ์เอาไว้สถานการณ์ท่องเที่ยวโลกในปี 2546 มีแนวโน้มของการเดินทางท่องเที่ยว
ที่ลดตัวลงเป็นอย่างมาก
โดยองค์การท่องเที่ยวโลกประมาณการณ์จำนวนนักท่องเที่ยวระหว่างประเทศทั่วโลกมีเพียง 694
ล้านคน ซึ่งเป็นจำนวนที่ลดลงประมาณ 8.5 ล้านคนจากเมื่อปี 2545
ถือว่าเป็นจำนวนตัวเลขที่ลดลงถึง 1.2 % ต่อปี
และเป็นอัตราการลดลงที่สูงมากของสถิติการลดลงต่อปี ทั้งนี้เนื่องจากปัจจัยด้านลบ 3
ประการด้วยกัน คือ สงครามระหว่างอเมริกากับอิรัก โรคระบบทางเดินหายใจเฉียบพลัน (SARS)
และสภาวะเศรษฐกิจโดยรวมที่ต่ำลง
โดยเฉพาะสงครามอิรักทำให้การเดินทางท่องเที่ยวทั่วโลกหยุดชะงักในไตรมาสแรกของปี
โรคระบบทางเดินหายใจเฉียบพลัน (SARS) ได้แพร่ระบาดอย่างรุนแรงต่อหลายประเทศในเอเชีย
เช่น ฮ่องกง สิงคโปร์ ไต้หวัน เกาหลี และจีน
ทำให้จำนวนนักท่องเที่ยวที่เดินทางมายังภูมิภาคเอเชียลดลงอย่างต่อเนื่องตลอดเดือนเมษายนและพฤษภาคม
2546 ถึงแม้ว่าสถานการณ์จะเริ่มดีขึ้นในช่วงถัดไปของปีแต่จำนวนนัก
ท่องเที่ยวระหว่างประเทศที่เพิ่มขึ้นยังไม่มากพอเมื่อเทียบกับจำนวนนักท่องเที่ยวที่ลดลงในช่วงวิกฤติ

ตลาดยุโรปโดยภาพรวมมีอัตราการเติบโตของนักท่องเที่ยวต่างประเทศเป็นศูนย์เนื่องจากระบบเศรษฐกิจที่ต่ำลง

สำหรับภูมิภาคเอเชียแปซิฟิกซึ่งปกติเป็นภูมิภาคที่มีการท่องเที่ยวขยายตัวในอัตราเฉลี่ยประมาณ 4-7
% ต่อปี กลับมีจำนวนนักท่องเที่ยวต่างประเทศลดลงโดยรวมประมาณ 12 ล้านคน
ซึ่งถือว่าเป็นอัตราการลดลงถึง 9 % ทั้งนี้เป็นผลสืบเนื่องมาจากโรคระบบทางเดินหายใจเฉียบพลัน
(SARS) ได้แพร่ระบาดอย่าง รุนแรงในภูมิภาคนี้

ส่วนตลาดอเมริกาโดยภาพรวมมีอัตรานักท่องเที่ยวต่างประเทศที่ลดลง 1%
ทั้งนี้ตลาดทวีปอเมริกาเหนือมีอัตราการลดลงถึง 5% ติดต่อกันเป็นปีที่ 3
โดยมีสาเหตุหลักมาจากสภาพเศรษฐกิจที่ตกต่ำและความกังวลถึงความปลอดภัยในการเดินทาง
หลังเกิดเหตุการณ์การวางระเบิดตึกเวิลด์เทรด ในเดือนกันยายน 2545

แต่ในทางกลับกันทวีปตะวันออกกลางและทวีปแอฟริกา
สามารถฟื้นตัวจากภาวะทดถอยของนักท่องเที่ยวต่างประเทศ
ทำให้มีจำนวนนักท่องเที่ยวเพิ่มขึ้นในอัตรา 10% และ 5% ตามลำดับ

ในปี 2546 ทิศทางของการท่องเที่ยวในตลาดหลักต่าง ๆ ทั่วโลกมีความคล้ายคลึงกัน

-อัตราการเติบโตของนักท่องเที่ยวต่างชาติในตลาดหลักเหล่านี้ยังมีอย่างต่อเนื่องเพราะมีมาตราการป้องกันความปลอดภัยที่สูง
โดยเฉพาะยุโรปมีมาตรการป้องกันที่สูงมาก

- การเดินทางพักผ่อนที่มีปริมาณวันพักเฉลี่ยลดลง แต่มีอัตราการเดินทางท่องเที่ยวที่สูงขึ้น

- นักท่องเที่ยวระยะไกลชะลอการเดินทาง ดังนั้น
จึงมีการสร้างกลยุทธ์ที่ดึงกลุ่มนักท่องเที่ยวภายในประเทศและนักท่องเที่ยวภายในภูมิภาคเดียวกันให้เพิ่มขึ้น

- การสำรองห้องพักผ่านอินเตอร์เน็ตมีอัตราการขยายตัวที่สูงขึ้นอย่างต่อเนื่อง

สถานการณ์ท่องเที่ยวไทย ปี 2546

ผลจากการก่อการร้าย ลอบวางระเบิดที่บาหลี เมื่อปลายปี 2545
ต่อด้วยสงครามระหว่างอเมริกากับ อิรัก
เป็นตัวฉุดให้การเดินทางท่องเที่ยวในเอเชียชะงักงันสำหรับนักท่องเที่ยวจากตลาดระยะไกล
เนื่องจากการหวั่นเกรงในเรื่องของความปลอดภัยที่ถือเป็นอุปสรรคใหญ่ในการเดินทาง
ตามด้วยการระบาดของโรคทางเดินหายใจเฉียบพลัน (SARS)
รุนแรงเมื่อกลางเดือนมีนาคมจนถึงเดือนมิถุนายน 2546
โดยพื้นที่เสี่ยงต่อการแพร่ระบาดส่วนใหญ่เป็นประเทศในแถบเอเชียตะวันออก เช่น จีน ฮ่องกง
ไต้หวันและประเทศในแถบเอเชียตะวันออกเฉียงใต้ เช่น สิงคโปร์ และเวียดนาม
ทำให้นักท่องเที่ยวทั่วไปเกิดความหวาดวิตกในการเดินทางเข้ามายังภูมิภาคเอเชียรวมทั้งไทยแม้ว่าไทยจะไม่ได้เป็นพื้นที่แพร่ระบาดก็ตาม

ทั้งนี้ผลกระทบต่อการท่องเที่ยวของไทยในช่วงนั้นพบว่านักท่องเที่ยวต่างประเทศชะลอตัวไปประมาณ
50%-60 % โดยตลาดที่วิกฤติที่สุดคือตลาดจีน ที่เรียกได้ว่าหยุดการเดินทาง 100 %

ภาครัฐได้ทำการพลิกวิกฤติให้เป็นโอกาสอย่างเร่งด่วน
โดยการส่งเสริมให้คนไทยเดินทางท่องเที่ยวภายในประเทศภายใต้แคมเปญส่งเสริมการท่องเที่ยว
“Unseen Thailand” โรงแรม รีสอร์ท สายการบิน ทั่วประเทศหันมาเจาะตลาดของคนไทย
มีการจัดมหกรรมลดราคาอย่างกระหน่ำหลายรอบซึ่งช่วยให้ ผู้ประกอบการทั้งหลายอยู่รอด

ในขณะที่การเดินทางออกนอกประเทศและนักท่องเที่ยวต่างชาติจากประเทศกลุ่มเสี่ยงแถบประเทศเพื่อนบ้านที่มีการระบาดของโรคทางเดินหายใจเฉียบพลันลดลงอย่างมาก
เพราะไทยมีมาตรการในการรักษาความปลอดภัยเพื่อป้องกันการติดต่อของโรคอย่างเข้มงวด
จนเป็นดาบสองคมคือ ผลดีทำให้นักท่องเที่ยวมั่นใจ
และผลร้ายคือความไม่สะดวกและไม่กล้าเดินทางเข้ามาเพราะอาจถูกกันตัวที่สนามบินถึง 14
วันเพื่อรอดูอาการ และผลจากมาตรการเข้มงวดของไทยทำให้ประสบความสำเร็จอย่างงดงาม
คือการแพร่ระบาดของโรคดังกล่าวไม่ได้เกิดขึ้นในประเทศแม้แต่รายเดียว

หลังจากที่สถานการณ์โรคทางเดินหายใจเฉียบพลัน (SARS) เริ่มดีขึ้น
การเดินทางท่องเที่ยวเริ่มกระเตื้องขึ้นทีละเล็กทีละน้อย ประเทศไทยได้จัดให้มีแคมเปญต่าง ๆ
อย่างต่อเนื่อง อาทิเช่น การแจกตั๋วฟรี 2 หมื่นใบทั่วโลกของการบินไทย การจัดโครงการ BUY
ONE GET ONE FREE เป็นต้น โดยไม่เน้นการ ลดราคา
นโยบายเหล่านี้ช่วยทำให้อัตราการเพิ่มของนักท่องเที่ยว
แม้ว่าจะไม่สามารถชดเชยตัวเลขที่หายไปได้ก็ตาม

หลังจากประเทศไทยได้เป็นเจ้าภาพจัดประชุมเอเปกหรือผู้นำของเขตเศรษฐกิจ 21 เขต
เมื่อปลายเดือนตุลาคม 2546 มีการพาผู้นำของประเทศต่าง ๆ เที่ยวชมสถานที่สำคัญ เช่น
วัดพระศรีรัตนศาสดาราม พระราชวัง การซื้อผ้าไหมไทย สินค้าโอท็อป
โรงแรมหรูหราห้าดาวที่ผู้นำพัก ระบบการรักษาความปลอดภัยเกินพิกัด ความปลอดภัยเป็นเยี่ยม
แสดงถึงความพร้อมของไทยในการต้อนรับอาคันตุกะระดับโลกเหล่านี้ได้ถูกเผยแพร่ออกไปทั่วโลกจากสื่อที่เข้ามาทำข่าวนับพันคนในช่วงนั้น
ถือเป็นการช่วยกระตุ้นการเดินทางท่องเที่ยวและตลาดการจัดประชุมสัมมนาและส่งเสริมภาพลักษณ์ที่ดีของไทยออกไปทั่วโลก

สิ่งเหล่านี้เป็นแรงกระตุ้นให้นักท่องเที่ยวเดินทางมาเยือนประเทศไทยช่วงปลายปีหรือไตรมาสสุดท้ายเพิ่มเป็นทวีคูณ
รวมถึงการประชุม สัมมนาหรือตลาด MICE (Meeting, Incentive, Convention,
Exhibition) ต่างเริ่มมองหาสถานที่จัดในประเทศไทย

ส่วนนโยบายหนุนการท่องเที่ยวของรัฐบาลที่เห็นผลอย่างเป็นรูปเป็นธรรมจนทำให้การลงทุนด้าน
โรงแรมและอื่น ๆ ตามมา ได้แก่ การผลักดันให้เชียงใหม่เป็นศูนย์กลางทางการบินในช่วงปลายปี
2546 เริ่มมีการตอบรับจากทุกฝ่าย มีการเตรียมเปิดเที่ยวบินของสายการบินต่าง ๆ
จากต่างประเทศ อาทิ ฮ่องกง สิงคโปร์จีน
บินตรงเข้าเชียงใหม่ส่งผลให้มีเที่ยวบินเข้าเชียงใหม่จำนวน 100 เที่ยวบินต่อวัน
จากปรากฎการณ์ดังกล่าวทำให้กลุ่มทุนต่าง ๆ
เริ่มมีความเคลื่อนไหวด้านการลงทุนของโรงแรมอย่างคึกคัก

นอกจากนี้ได้มีสายการบินโลว์คอสต์ที่ออกมาสร้างสีสันให้กับอุตสาหกรรมการท่องเที่ยว
โดยเสนอตั๋วเครื่องบินราคาพิเศษเพื่อปลุกการท่องเที่ยวในช่วงปลายปี

เหตุการณ์ทั้งหมดในปีนี้ถือเป็นว่าสำคัญต่ออุตสาหกรรมท่องเที่ยวไทย
เริ่มจากวิกฤติมาจนถึงโอกาสและจะส่งผลต่อเนื่องให้ปี 2547
นี้เป็นปีทองของอุตสาหกรรมท่องเที่ยวไทย

สรุปภาพรวมของการท่องเที่ยวในประเทศไทยในปี 2546
นี้มีจำนวนนักท่องเที่ยวเดินทางเข้าประเทศไทยราว 9.95 ล้านคนมีรายได้ 2.89 แสนล้านบาท
ลดลงจากปี 2545 ซึ่งมีจำนวนนักท่องเที่ยว 10 ล้านคน รายได้ 3.2 แสนล้านบาท

ปัจจัยหลักที่สร้างแรงจูงใจให้นักท่องเที่ยวต่างประเทศ เดินทางเข้าประเทศไทยคือ

- ในปี 2546 ภาวะตกต่ำทางเศรษฐกิจของหลายตลาดไม่ได้ส่งผลรุนแรงดังที่ได้คาดการณ์ไว้

- การดำเนินการตลาดอย่างเข้มข้น โดยเฉพาะกลุ่มฮันนีมูน กลุ่มกอล์ฟ กลุ่มนักท่องเที่ยวเพื่อสุขภาพ
กลุ่มครอบครัว และ กลุ่มตลาดการประชุมสัมมนา นิทรรศการและนักท่องเที่ยวเพื่อเป็นรางวัล
หรือรวมเรียกว่าตลาดไมซ์ (MICE) รวมทั้งตลาดพักระยะยาว (Long Stay)

- การเพิ่มเที่ยวบินตรงมายังประเทศไทยในหลายตลาด

- ระดับราคาค่าใช้จ่ายที่ดึงดูดและความหลากหลายของสินค้าและบริการ ทั้งด้านที่พักอาศัย
ตลอดจนอัธยาศัยไมตรีของชาวไทย

- การได้รับผลบวกจากเหตุไม่สงบในประเทศคู่แข่งขัน คือ ฟิลิปปินส์ อินโดนีเซีย
และตะวันออกกลาง

อย่างไรก็ตาม ประเทศไทยยังมีจุดอ่อน ซึ่งส่งผลกระทบต่อการเดินทางของนักท่องเที่ยวได้ อาทิ

-   ปัญหาความเสื่อมโทรมของแหล่งท่องเที่ยว

-   ปัญหาการหลอกลวงเอารัดเอาเปรียบนักท่องเที่ยว

-   ปัญหาการขาดแคลนบุคลากรที่มีคุณภาพในบางพื้นที่

-   ปัญหาภาพลักษณ์ด้านลบ เกี่ยวกับโสเภณี โรคเอดส์ และสิ่งแวดล้อม

สถานการณ์การโรงแรมและการแข่งขันในปี 2546

โรงแรมและรีสอร์ททั่วประเทศมีจำนวน 2,700 แห่ง มีห้องพักกว่า 2.5 แสนห้อง
ไม่รวมที่พักประเภทอื่นๆ อีก 2,900 แห่ง ซึ่งมีจำนวนห้องพัก 6.6 หมื่นห้อง

ในภาพรวมอัตราการเข้าพักเฉลี่ยของโรงแรมทั่วประเทศลดลงโดยเฉพาะกรุงเทพ
และภาคใต้โดยเฉพาะภูเก็ตได้รับผลกระทบมากที่สุดเนื่องจากนักท่องเที่ยวส่วนใหญ่เป็นชาวตะวันตกและชาวญี่ปุ่น

ในภาคเหนือพบว่าอัตราการเข้าพักลดลงเช่นกัน โดยตลาดที่หายไปส่วนใหญ่มาจาก อิสราเอล ญี่ปุ่น
อเมริกา และยุโรปภาคตะวันออก
โดยเฉพาะตลาดการประชุมสัมมนาจากต่างประเทศได้ยกเลิกการเดินทางเป็นจำนวนมากในช่วงที่เกิดวิกฤตโรคระบบทางเดินหายใจเฉียบพลัน
แต่โรงแรมภาคเหนือส่วนใหญ่ได้รับ ผลกระทบไม่มาก
เนื่องจากโครงสร้างรายได้มาจากคนไทยร้อยละ 70-80

อย่างไรก็ตามการท่องเที่ยวที่พัทยาและหัวหินยังมีแนวโน้มที่ดี
เนื่องจากได้กลุ่มคนไทยเข้าไปเที่ยวกันมากขึ้น

ภาคตะวันออกเฉียงเหนือไม่ได้รับผลกระทบจากตลาดต่างประเทศมากนัก
ในขณะที่ภาคตะวันตกและภาคกลาง พบว่าอัตราการเข้าพักของโรงแรมลดลง

สำหรับผลกระทบที่เกิดขึ้นในไตรมาสแรก กับโรงแรมและรีสอร์ทในเครือดุสิตธานีทำให้ ลูกค้า
ยกเลิกห้องพักไปถึงร้อยละ 10 จากโรงแรมทั้งหมดทั่วประเทศ
โดยตลาดหลักที่หายไปเป็นชาวญี่ปุ่นและชาว ยุโรป
อย่างไรก็ตามทางบริษัทได้ปรับกลยุทธ์ด้วยการลดค่าใช้จ่าย และการปรับปรุงโรงแรมให้ดีขึ้น

ภาวะอุตสาหกรรมท่องเที่ยวแนวโน้มของธุรกิจในโรงแรมและสภาพการแข่งขันในประเทศปี 2547

การท่องเที่ยวแห่งประเทศไทยได้กำหนดเป้าหมายที่จะเพิ่มนักท่องเที่ยวจากต่างประเทศเป็น 12
ล้านคน เพิ่มขึ้นราวร้อยละ 20 จากจำนวนนักท่องเที่ยวต่างประเทศรวมทั้งสิ้น 9.5 ล้านคนในปี
2546 ส่วนรายได้นั้นจะเพิ่มปริมาณการใช้จ่ายต่อหัวต่อวันของนักท่องเที่ยวต่างประเทศจาก 3,900
บาทต่อหัวต่อวันเป็น 4,000 บาท โดยหวังสร้างรายได้ถึง 365,300 ล้านบาท

สำหรับจำนวนนักท่องเที่ยวภายในประเทศนั้น การท่องเที่ยวแห่งประเทศไทยตั้งเป้าหมายไว้ที่
67.12 ล้านคนครั้ง ซึ่งเป็นอัตราการขยายตัวในเชิงบวกร้อยละ 3.10
และคาดว่าจะทำรายได้ให้กับอุตสาหกรรมการท่องเที่ยวเป็นจำนวนทั้งสิ้น 362,500 ล้านบาท

การท่องเที่ยวแห่งประเทศไทยพลิกยุทธศาสตร์ท่องเที่ยวปี 2547 โดยเน้นจุดขาย
“ไทย...หัวใจของ เอเชีย” (The Heart of Asia)
เพื่อดึงนักท่องเที่ยวเข้าประเทศไทยพร้อมเสนอสินค้าใหม่แบบเจาะกลุ่มเป้าหมายเฉพาะ ทั้งบัตรไทย
อีลิท แคมเปญอันซีนเทรเซอร์ และ From Distance To Harmony

การท่องเที่ยวแห่งประเทศไทยจะเน้นการทำตลาดในรูปแบบ Hard Sale
โดยจะมีการส่งเสริมการขายตลาดต่างประเทศ จำนวนทั้งสิ้น 22 งานแบ่งเป็นงานเทรดโชว์ 18
งาน อาทิ FITUR ที่สเปน BIT ที่อิตาลี LEISURE ที่รัสเซีย DEMA ที่สหรัฐอเมริกา
ตะวันออกกลาง อินโดนีเซีย สิงคโปร์และญี่ปุ่น

ในส่วนของแผนการตลาดในประเทศจะมีการพัฒนาสินค้าทางการท่องเที่ยวโดยจัดทำเส้นทางการท่องเที่ยวเดิมที่มีการขายอยู่แล้ว
ปรับให้เข้ากับ 19 กลุ่มคลัสเตอร์เป็น 19
เส้นทางที่รวมเอกลักษณ์ความโดดเด่นของแต่ละกลุ่มจังหวัดผนวกกับแหล่งท่องเที่ยวอันซีน
และแหล่งผลิตสินค้าหนึ่งตำบลหนึ่งผลิตภัณฑ์เพื่อเพิ่มค่าใช้จ่ายของนักท่องเที่ยว

แนวโน้มของตลาดนักท่องเที่ยวในปี 2547 นี้จะนิยมการเดินทางระยะสั้นมากขึ้น
แต่มีความถี่ของการเดินทางเพิ่มขึ้น
รวมทั้งปัจจัยความคุ้มค่าของเงินตลอดจนความสนใจมาเที่ยวชมกิจกรรมพิเศษมากกว่า สถานที่
แหล่งท่องเที่ยวธรรมชาติอีกทั้งการที่สายการบินชั้นนำในเอเชียเริ่มเปิดสายการบินต้นทุนต่ำ หรือ
โลว์คอสท์แอร์ไลน์ ก็จะยิ่งทำให้ตลาดนักท่องเที่ยวของเอเชียเพิ่มสูงขึ้น
ดังนั้นการท่องเที่ยวแห่งประเทศไทยจึงได้วางยุทธศาสตร์การโฆษณาและประชาสัมพันธ์
โดยเป็นศูนย์รวมจุดแวะพักของเส้นทางการท่องเที่ยวในเอเชีย อื่น ๆ
ให้สอดคล้องกับการเปิดเสรีน่านฟ้า

การท่องเที่ยวแห่งประเทศไทยยังได้ปรับแผนกระตุ้นการท่องเที่ยวในปี 2547
โดยจะทุ่มงบประมาณกว่า 930 ล้านบาทเพื่อจัดกิจกรรมใหญ่ 3 ระดับ ทั้งระดับนานาชาติ
ในประเทศ และช่วงโลว์ซีซัน
ทั้งนี้เพื่อเป็นการสร้างกระแสการท่องเที่ยวภายในประเทศให้แรงกว่าปีที่ผ่านมา

สำหรับกิจกรรมระดับสากล ประกอบด้วยงานตรุษจีนเยาวราช งานมหาสงกรานต์ งานลอยกระทง
และงานเทศกาลปีใหม่ ซึ่งกิจกรรมเหล่านี้มีเป้าหมายที่จะดึงดูดนักท่องเที่ยวชาวต่างประเทศ
ส่วนกิจกรรมในช่วงโลว์ซีซันนั้น จะมีการปรับเปลี่ยนจากแคมเปญเที่ยวทั่วไทยไปได้ทุกเดือน
แล้วแยกออกเป็น 2 ส่วน ดังกล่าว

ส่วนแรกเป็นการจัดกิจกรรมกระตุ้นการท่องเที่ยวในภาคต่างๆ เช่น

  1. ภาคเหนือจะจัดในช่วงเดือน กุมภาพันธ์ ที่จังหวัดเชียงใหม่

  2. ภาคใต้จะจัดในช่วงเดือน มิถุนายน ที่จังหวัดสงขลา

  3. ภาคกลางจัดที่จังหวัดพระนครศรีอยุธยา ในเดือนธันวาคม

  4. ภาคตะวันออกเฉียงเหนือจัดที่จังหวัดขอนแก่น

พร้อมกันนี้ยังมีการจัดกิจกรรมการกระตุ้นในช่วงโลว์ซีซัน เช่น งานอะเมซิ่งไทยแลนด์แกรนด์เซลส์
งานมหกรรมบางกอกเมืองแฟชั่น เป็นต้น

กลุ่มเป้าหมายของนักท่องเที่ยวต่างประเทศ

ในเชิงพื้นที่ตลาด (Area of Market)

+-----------------+----------------------------------------------------+
| ระดับความเข้มข้น   | กลุ่มตลาด                                            |
|                 |                                                    |
| ในการทำตลาด     |                                                    |
+-----------------+----------------------------------------------------+
| เร่งการเติบโต     | เอเชียแปซิฟิก : ญี่ปุ่น จีน เกาหลี ฮ่องกง ไต้หวัน มาเลเซีย      |
|                 | สิงคโปร์                                             |
| ( Intensive )   |                                                    |
|                 | อินเดีย อินโดจีน นิวซีแลนด์                               |
|                 |                                                    |
|                 | ยุโรป : อังกฤษ อิตาลี รัสเซีย สเปน ฟินแลนด์                |
|                 |                                                    |
|                 | ตะวันออกกลาง : สหรัฐอาหรับเอมิเรตส์                     |
+-----------------+----------------------------------------------------+
| รักษาตลาด        | เอเชียแปซิฟิก : ออสเตรเลีย อินโดนีเซีย ฟิลิปปินส์             |
|                 |                                                    |
| ( Maintain )    | ยุโรป : เยอรมัน ฝรั่งเศส สวิตเซอร์แลนด์ เนเธอร์แลนด์        |
|                 |                                                    |
|                 | ออสเตรีย เบลเยี่ยม สแกนดิเนเวีย ยุโรปตะวันออก             |
|                 |                                                    |
|                 | กรีซ ตุรกี โปตุเกส                                     |
|                 |                                                    |
|                 | อเมริกา : สหรัฐอเมริกา แคนาดา ละตินอเมริกา              |
|                 |                                                    |
|                 | ตะวันออกกลาง : อิสราเอล                              |
|                 |                                                    |
|                 | แอฟริกา : แอฟริกาใต้                                  |
+-----------------+----------------------------------------------------+

ในเชิงกลุ่มตลาด (Segment of Market)

-   กลุ่มหลัก : MICE, High End, Golf, Wellness& Spa, Family, Diving, Youth,
    Honeymooner

-   กลุ่มรอง : Senior, Ladies, Eco & Soft Adventure, Medical Tourism, Long
    Stay, Film Maker Education

กลุ่มเป้าหมายของนักท่องเที่ยวในประเทศ

-   กลุ่มครอบครัว

-   กลุ่มผู้สูงอายุ

-   กลุ่มเยาวชน

-   กลุ่มคนทำงาน

-   กลุ่ม MICE

-   กลุ่มผู้มีรายได้สูง

-   กลุ่ม Expatriate

สรุปทิศทางการท่องเที่ยวการโรงแรมและการแข่งขันปี 2547 ดังนี้

จากสภาวะเศรษฐกิจของโลกที่มีการขยายตัวสูงขึ้นและสภาวะเศรษฐกิจของประเทศไทยที่คาดว่าจะเติบโตถึงร้อยละ
8 ทำให้แนวโน้มของอุตสาหกรรมการท่องเที่ยวไทยในปี 2547
อาจเป็นไปตามเป้าหมายที่การท่องเที่ยวแห่งประเทศไทยวางไว้คือ
มีจำนวนนักท่องเที่ยวจากต่างประเทศเพิ่มขึ้น 12 ล้านคน
โดยมีอัตราการขยายตัวในเชิงบวกเพิ่มขึ้นถึงร้อยละ 20
และโรงแรมในภาพรวมคาดว่าจะมีอัตราการเติบโตเพิ่มขึ้นในทางบวกเช่นเดียวกับสภาวะเศรษฐกิจและการท่องเที่ยวของประเทศไทย

อย่างไรก็ตาม
อาจมีเหตุการณ์ผันผวนเกิดขึ้นอาจทำให้กระทบต่อการขยายตัวในอัตราเชิงบวกของการท่องเที่ยวและโรงแรมในประเทศไทยได้เช่นกัน

ทั้งนี้การท่องเที่ยวแห่งประเทศไทยได้จัดเตรียมแผนเพื่อรับมือกับเหตุการณ์ผันผวน
โดยวางกลยุทธ์การดำเนินงานด้านการตลาดไว้ดังนี้

กลยุทธ์การโฆษณาประชาสัมพันธ์ เพื่อยกระดับภาพลักษณ์ประเทศไทยให้เป็น Quality
Destination

กลยุทธ์การส่งเสริมตลาดต่างประเทศ

  - มุ่งเน้นการทำตลาดที่ให้ผลตอบแทนสูงและคุ้มค่าการลงทุน

  - การพัฒนาศักยภาพในการแข่งขัน

  - ส่งเสริม World Event Marketing

  - สร้างพันธมิตรทางการท่องเที่ยวกับประเทศเพื่อนบ้าน

  - ส่งเสริมให้ประเทศไทยเป็น Gateway สู่อินโดจีนและจีนตอนใต้

  - เตรียมความพร้อมรองรับกรณีเกิดวิกฤตการณ์

กลยุทธ์การส่งเสริมตลาดภายในประเทศ

  - สร้างกระแสนิยมการเดินทางท่องเที่ยวภายในประเทศ

  - สร้างสิ่งจูงใจและแรงจูงใจให้เกิดการท่องเที่ยวภายในประเทศ

  - ส่งเสริมการขาย Hard Sale

  -ส่งเสริมให้มีการจัดประชุมสัมมนา
  และการท่องเที่ยวเพื่อเป็นรางวัลของหน่วยงานภาครัฐและเอกชน

  - ส่งเสริมการเดินทางท่องเที่ยวทางรถยนต์

  - ส่งเสริมการท่องเที่ยวเยาวชนในรูปแบบการท่องเที่ยวเพื่อการศึกษา

สำหรับแนวโน้มของธุรกิจโรงแรมในปี 2547 นี้ถือว่าจะเป็นยุคทองของโรงแรมอีกครั้งหนึ่ง
โดยมีปัจจัยบวกทางด้านเศรษฐกิจที่เริ่มฟื้นตัว ส่งผลให้เกิดการลงทุนใหม่ ๆ ทำให้คาดการณ์ว่าในอีก
2 – 3 ปีข้างหน้าจะมีโรงแรมเกิดขึ้นทั่วประเทศอีกประมาณ 50 แห่งตามแหล่งท่องเที่ยวที่สำคัญ
อาทิ กรุงเทพ ชะอำ หัวหิน ภูเก็ต โดยจะมีห้องพักเพิ่มไม่ต่ำกว่า 2 หมื่นห้อง

ปัจจัยต่อมาเป็นสายการบินต่ำหรือโลว์คอร์สแอร์ไลน์ที่กำลังได้รับความนิยมอย่างมาก
และจะทำให้ตัวเลขนักท่องเที่ยวเดินทางโดยเครื่องบินเพิ่มขึ้นอีก 5 ล้านคนจาก 12 ล้านคนเป็น 17
ล้านคนและถือว่าจะเป็นการพลิกโฉมการท่องเที่ยวไทย

ปัจจัยหลังนี้เองจะเป็นการปลุกโรงแรมระดับ 3 ให้กลับมามีชีวิตชีวาอีกครั้ง หรือเติบโตอย่างน้อย
ร้อยละ 50 เนื่องจากจะมีอัตราการเข้าพักที่ถี่ขึ้น เฉลี่ย 2 วัน 1 คืน
โดยเป็นผลมาจากการเดินทางที่สะดวกขึ้นและราคาห้องพักที่ไม่แพง
แถมเป็นการกระตุ้นให้เกิดการท่องเที่ยวภายในประเทศมากขึ้น และเปิดตลาด นักท่องเที่ยวกลุ่มใหม่
โดยเฉพาะกลุ่มชนชั้นกลาง

ขณะเดียวกันก็มีปัจจัยภายนอกเกินความคาดหมายที่อาจจะฉุดรั้งอัตราเติบโตของโรงแรม
นั่นคือการกลับมาแพร่ระบาดของโรคระบบทางเดินหายใจเฉียบพลัน (SARS)
ภาวะสงครามหรือการก่อวินาศกรรมที่เคยเกิดขึ้นมาแล้ว

แม้ว่าปี 2547 จะเป็นปีทองของธุรกิจโรงแรมแต่ภาวะการแข่งขันทางด้านราคาก็จะกลับมาเช่นกัน
โรงแรมควรปรับปรุงคุณภาพของโรงแรม
พัฒนาบุคลากรเพื่อรองรับปีทองของธุรกิจโรงแรมแทนที่โรงแรมจะมุ่งแข่งขันทางด้านราคาเพื่อดึงลูกค้า

3.3 การจัดหาผลิตภัณฑ์หรือบริการ

ก. บริษัทประกอบธุรกิจการให้บริการด้านโรงแรมเป็นหลัก ปริมาณการให้บริการห้องพัก
แต่ละแห่งมีดังนี้

จำนวนห้องพัก

  โรงแรมดุสิตธานี 500

  โรงแรมดุสิตรีสอร์ท พัทยา 462

  โรงแรมดุสิตรีสอร์ท และโปโลคลับ 300

  โรงแรมดุสิต นิกโก้ มะนิลา 542

  โรงแรมรอยัลปริ๊นเซส กรุงเทพ 168

  โรงแรมรอยัลปริ๊นเซส ศรีนครินทร์ 198

  โรงแรมรอยัลปริ๊นเซส เชียงใหม่ 198

  โรงแรมรอยัลปริ๊นเซส โคราช 186

  โรงแรมรอยัลปริ๊นเซส นารธิวาส 119

  ข. กระบวนการผลิตหรือการกำจัดวัตถุดิบเหลือใช้มีผลกระทบต่อสิ่งแวดล้อม ดังนี้

การประกอบการของบริษัทประเภทธุรกิจโรงแรม ซึ่งนับเป็นส่วนหนึ่งของชุมชนนั้น
โรงแรมและรีสอร์ทในเครือดุสิตธานียึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก
เจ้าหน้าที่และพนักงานโรงแรมทุกคนล้วนแต่มีความกระตือรือร้นที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นสิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่าโรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1. บริษัทได้กำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัดน้ำเสีย
ให้สามารถบำบัดน้ำเสียได้อย่างมีประสิทธิภาพ
และนำน้ำทิ้งหลังบำบัดที่ผ่านการเติมคลอรีนแล้วไปใช้รดน้ำต้นไม้ ทำความสะอาดพื้น อาคาร ล้างรถ
เป็นต้น และจากผลการวิเคราะห์คุณภาพน้ำทิ้ง พบว่า
คุณภาพน้ำอยู่ในมาตรฐานคุณภาพน้ำทิ้งจากอาคาร
ตามประกาศสำนักงานคณะกรรมการสิ่งแวดล้อมแห่งชาติ

2. การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่า แต่ละส่วน
แต่ละแผนกได้ใช้พลังงานอย่างมีประสิทธิภาพเพียงไร
ทำให้โรงแรมสามารถควบคุมการใช้พลังงานในแต่ละเดือนของแต่ละแผนก อย่างมีประสิทธิภาพ

3. นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

3.1 ลดปริมาณของขยะมูลฝอย
โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

3.2 นำสิ่งของต่าง ๆ กลับมาใช้อีกครั้งหนึ่ง
เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น ขวดที่สามารถบรรจุของได้ใหม่
ผ้าขนหนูและถุงใส่เสื้อผ้าส่งซัก ผ้ากันเปื้อน ที่ซักล้างทำความสะอาดได้
แบตเตอรี่ไฟที่สามารถอัดกระแสไฟฟ้าใหม่ได้ บันทึกข้อความที่ใช้ภายในโรงแรมด้วยกระดาษที่ใช้แล้ว
แต่ยังมีเนื้อที่พอจะเขียนข้อความได้ เป็นต้น

3.3 นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง โดยวิธีการแยกประเภทขยะ
โดยเริ่มตั้งแต่การจัดหาภาชนะรองรับแยกตามชนิด
และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
กระดาษใช้ในสำนักงาน อาหารและอินทรียวัตถุ แก้ว พลาสติก กระป๋องที่ทำด้วยเหล็กและดีบุก
เป็นต้น

  การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดกับกรมทะเบียนการค้า
กระทรวงพาณิชย์ ใบสำคัญแสดงการจดทะเบียนของบริษัท
ถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทจะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัด

การว่าจ้างชาวต่างประเทศมาทำงานในโรงแรมนั้น
ทางบริษัทได้ยื่นคำขอต่อสำนักงานตรวจคนเข้าเมือง กระทรวงมหาดไทย

ส่วนการจำหน่ายสุราและยาสูบทางบริษัทได้ยื่นคำขออนุญาตต่อกรมสรรพสามิต กระทรวงพาณิชย์

สำหรับการซื้อขายแลกเปลี่ยนเงินตราต่างประเทศนั้น ทางบริษัทได้ปฏิบัติตามระเบียบ
ข้อกำหนดของธนาคารแห่งประเทศไทย สำหรับปี 2546 บริษัทไม่มีเงินกู้ เพราะได้ชำระคืนหมดแล้ว

จะเห็นได้ว่า นับตั้งแต่บริษัทเปิดดำเนินกิจการมา ได้วางแนวทางการปฏิบัติงาน
ให้เป็นไปตามกฎระเบียบที่หน่วยงานของรัฐได้กำหนดไว้ทั้งสิ้น จึงไม่เคยมีประวัติการกระทำผิดใด ๆ